► Poljska otkazala posetu izraelske delegacije da izbegne razgovor o restituciji\nPoljsko Ministarstvo spoljnih poslova saopštilo je danas da je otkazalo današnju posetu izraelske delegacije nakon promena u njenom sastavu koje sugerišu da izraelski zvaničnici dolaze u Varšavu da razgovaraju o restituciji Jevreja i žrtava holokausta u skladu sa Terezinskom deklaracijom iz 2009. godine i novim zakonom 447 u SAD.\n"U vezi sa vestima u medijima, Ministarstvo demantuje da će 13. maja Varšavu posetiti delegacija na čelu sa Avijem Koen-Skalijem, generalnim direktorom Ministarstva društvene ravnopravnosti. Zbog izmene u sastavu izraelske delegacije u poslednjem trenutku, koja je mogla da sugeriše da će se razgovori koncentrisati na pitanja restitucije, poljska strana odlučila je da otkaže posetu", saopštilo je poljsko Ministarstvo spoljnih poslova.\nIzraelski mediji objavili su pred posetu da izraelska delegacija ide u Varšavu da raspravi pitanje jevrejske imovine koja je ukradena poljskim Jevrejima tokom holokausta i da ti razgovori imaju veze sa američkim zakonom 447 iz 2017. godine, koji je prošle godine potpisao predsednik SAD Donald Tramp.\n"Glasno ističemo, nećemo dozvoliti da se bilo kakva odšteta isplaćuje bilo kome, jer nama su dužni da isplaćuju odštetu", kazao je Moravjecki 11. maja na stranačkom skupu u Mlavi a Kačinjski je takođe na jednom stranačkom mitingu rekao da odštetu treba da plaćaju Poljacima a nikako Poljaci bilo kome.\nEkstremna poljska desnica je pitanje restitucije jevrejske imovine postavila u središte kampanje pred evropske izbore i u subotu je nekoliko hiljada poljskih nacionalista demonstriralo u maršu od sedišta poljskog premijera do ambasade Izraela sa transparentima "Ne jevrejskim zahtevima", "Poljska nema obaveze", "447 nema veze sa Poljskom".\nNacionalisti su najavili da će prikupiti 100.000 potpisa da predlože zakon kojim bi se Poljska izuzela iz američkih zakona iako je nedavno u Varšavi specijalni izaslanik SAD za borbu protiv antisemitizma Elan Kar objašnjavao da američki zakon 447 ne predviđa nikakve sankcije, niti obavezuje strane države da isplate odštetu za imovinu opljačkanu tokom Holokausta.\n"Svi potpisnici Terezinske deklaracije dogovorili su se da to pitanje treba da bude rešeno. Nije nam namera da diktiramo bilo šta drugim državama. Ako su imovinu uzeli nacisti, valjda se svi slažu da žrtve ili naslednici treba da dobiju odštetu. Iako Poljska nije preduzela nikakve korake, SAD joj neće govoriti šta treba da uradi", kazao je u Varšavi Kar.\nKako je prenel poljska privatna televizija TVN24, Kar je rekao da svaka potpisnica Terezinske deklaracije mora sama da odluči šta da radi, i da je takođe važno da se kaže da je Poljska bila ; žrtva Drugog svetskog rata, a da krivica pojedinih osoba ne znači krivicu celog naroda.


Republički geodetski zavod saopštio je da je podneo prijavu Upravnom inspektoratu zbog postupanja Poverenika za informacije od javnog značaja u slučaju izdavanja podataka koje vrši ta institucija.\nOni navode da time žele da spreče zloupotrebu institucije Poverenika, iz koje je traženo da “RGZ daje besplatno podatke, za koje se takse plaćaju”.\nObjašnjavaju da je problem nastao, kako su naveli, “kada su pojedine interesne grupe, želeći da izbegnu plaćanje taksi, zloupotrebile Zakon o slobodnom pristupu informacijama od javnog značaja (“Sl. glasnik RS”, br. 120/2004, 54/2007, 104/2009 i 36/2010)“. Dodaju da je Poverenik svojim dopisima nalagao RGZ-u pružanje podataka, kako kažu, besplatno, insistirajući na odredbama svog zakona.\n“Od RGZ-a je zahtevano da besplatno isporuči generisane informacije i analize na osnovu podataka o 19 miliona parcela i 6 miliona objekata. Za to bi bilo potrebno platiti takse u velikim iznosima i bilo bi neophodno izraditi nekoliko desetina do nekoliko miliona dokumenata. Na svaki zahtev RGZ odgovara ukoliko je uplaćena taksa, u suprotnom taj trošak direktno pada na teret budžeta Republike Srbije, odnosno građana. Poverenik je svojim dopisima RGZ-u nalagao da ove usluge pruži besplatno, iako za ovakav tip zahteva sva fizička i pravna lica plaćaju takse definisane Zakonom o republičkim administrativnim taksama (“Sl. glasnik RS”, br. 43/2003, 51/2003 – ispr., 61/2005, 101/2005 – dr. zakon, 5/2009, 54/2009, 50/2011, 70/2011 – usklađeni din. izn., 55/2012 – usklađeni din. izn., 93/2012, 47/2013 – usklađeni din. izn., 65/2013 – dr. zakon, 57/2014 – usklađeni din. izn., 45/2015 – usklađeni din. izn., 83/2015, 112/2015, 50/2016 – usklađeni din. izn., 61/2017 – usklađeni din. izn. i 113/2017)“, navode u saopštenju.\n“RGZ je pokušavao da ukaže na obavezu plaćanja republičkih taksi, ali je Poverenik insistirao na odredbama svog Zakona, zanemarujući druge zakone koje RGZ u svom radu mora da poštuje. Tako je RGZ, pod pretnjom kažnjavanja, primao naloge Poverenika da svoje podatke izdaje besplatno”, navode dalje u saopštenju i kažu da je zbog toga podneta prijava.\nInače, na adresu Poverenika za informacije od javnog značaja, poslednjih nedelja stigli su, kako u kancelariji Rodoljuba Šabića kažu “krajnje neobični zahtevi”. Prvo je Republički geodetski zavod zahtevao kopiju svih akata o postupanju i nepostupanju državnih organa po zahtevima portala “Pištaljka”, a zatim i kopiju svih dokumenata koje je Savet za borbu protiv korupcije za 13 godina uputio Povereniku.\nPoverenik Šabić kaže je da je “jako teško odupreti se utisku da ovde nema nikakvih principijelnih motiva i da je zapravo ideja da se blokira rad inače ozbiljno opterećene institucije”. Iz Yucom-a su ocenili da je na delu vršenje pritiska na nezavisnu instituciju.\nInače, proteklih nedelja u kancelariju Poverenika, kako su odatle rekli, pored redovnih predmeta, a uz RGZ, stižu i zahtevi “Vodovoda” iz Surdulice. Rečeno je da su RGZ i surdulički “Vodovod” zatražili kopije dokumenta iz više od hiljadu predmeta, pozivajući se na Zakon o slobodnom pristupu informacijama od javnog značaja.\nIsland se suočava sa eksponencijalnim rastom potrošnje energije koja se koristi za rudarenje bitkoina.\tŠta raditi kada postoji greška na fiskalnom računu?


Bevanda održao konsultacije sa SDP-om - Vitez.info\nBevanda održao konsultacije sa SDP-om\nMandatar za sastav Vijeća ministara BiH Vjekoslav Bevanda obavio je danas konsultacije s predsjednikom SDP-a Zlatkom Lagumdžijom, koji mu je tijekom susreta dostavio zvanične prijedloge kandidata za mjesto ministra prometa i komunikacija, ministra vanjskih poslova te zamjenike ministra vanjske trgovine i ekonomskih odnosa, civilnih poslova i sigurnosti.\n“Kao što vidite, kandidati SDP-a dolaze iz tri različite etničke grupacije”, rekao je Lagumdžija te dodao da je mladim i stručnim kandidatima SDP pokušao napraviti komplementaran spoj s iskusnim političarima koji su kandidati za ministre vanjske trgovine i ekonomskih odnosa, civilnih poslova i sigurnosti.\nBevanda je nakon konsultacija sa SDP-om istaknuo da je ohrabren sastankom s predsjednikom SDP-a i predloženim kandidatima.\n“Ohrabren sam što mladi ljudi ulaze u tim Vijeća ministara BiH”, rekao je Bevanda.\nNa sastanku je razgovarano o svim aktualnim pitanjima u državi poput zakona o popisu stanovništva, državnoj pomoći, eutroatlantskom putu BiH i proračunu BiH.\nPostignut je visok stupanj usaglašenosti oko svih ključnih pitanja.\nPredsjednik SDP-a je istaknuo da od Vijeća ministara BiH očekuje bolju suradnju s entitetskim vladama i Vladom Brčko Distrikta BiH.


Vigemark: Previše političkog uplitanja u rad medija u BiH | Banjaluka.net\nVigemark: Previše političkog uplitanja u rad medija u BiH\nŠef Delegacije Evropske unije (EU) i specijalni predstavnik EU u Bosni i Hercegovini ambasador Lars-Gunar Vigemark rekao je da istraživačko novinarstvo predstavlja traženje istine i stvarnih činjenica, odnosno onoga šta stoji “iza naslova”.\nTo je izjavio povodom ovogodišnjeg konkursa za Nagradu EU za istraživačko novinarstvo, prvu regionalnu nagradu za istraživačke priče u periodu 2015.-2017. godine u zemljama zapadnog Balkana i Turskoj, koji je predstavljen danas u Sarajevu.\n-Nekada je to stvarno opasna potraga, jer ćete nekome “stati na žulj”, postavljaćete čudna pitanja koja nisu popularna za različite ljude – političare, poslovne ljude, preduzetnike- istakao je Vigemark.\nKako je rekao, istraživačko novinarstvo je potraga za istinom i sagledavanje činjenica onakvih kakve jesu, bez pristrasnosti, a ova nagrada predstavlja dio sveobuhvatnog naglaska EU na slobodu izražavanja u BiH.\nNažalost, napomenuo je Vigemark, ovo je oblast gdje su u posljednjem Izvještaju EU o BiH za 2015. godinu uočili nazadovanje, što znači da se pogoršala situacija u pogledu slobode izražavanja.\n-To je nešto zbog čega treba biti zabrinut, previše je političkog uplitanja u rad medija u BiH, čak postoje i napadi na novinare, uključujući fizičke napade- naglasio je šef Delegacije EU u BiH.\nDirektor Mediacentra Sarajevo Boro Kontić kazao je da se ove godine uvodi dodatna kategorija, a to je “najbolja priča mladog istraživačkog novinara” – za novinare rođene od 1980. godine pa naviše. Takođe je naglasio da se ove godine navršava 150 godina od štampanja prvih novina u BiH, što znači da ovogodišnja dodjela nagrade dolazu u svjetlu značajnog jubileja.\nZaključio je da nagrada ima novčani izazov, ali da je mnogo bitnija od toga promocija istraživačkog novinarstva. Na konkurs, koji će u BiH biti otvoren od 11. marta do 1. aprila, moći će se kandidovati istraživačke priče u kojima se izvještava o društvenim pitanjima vezanim za zloupotrebu položaja i ovlaštenja i kršenje temeljnih prava, korupciju i organizovani kriminal u BiH, koje su objavljene tokom 2015. na TV-u, radiju, štampanim ili online medijima.\nBiće nagrađene do tri najbolje priče, a nagradni fond za BiH za 2016. godinu iznosi 10.000 evra.


Mirno završena Parada ponosa u Beogradu | Autonomija\nMirno završena Parada ponosa u Beogradu\nOdržan i skup Ponos trans osoba; Tokom šetnje održan "minut urlanja", protiv nepravde prema migrantima\nDanašnja Parada ponosa završena je ispred Skupštine grada Beograda, pošto su reči podrške okupljenima uputili predstavnici LGBT iz Sjedinjenih Američkih Država, Velike Britanije i Crne Gore.\nPredstavnik iz Podgorice Danijel Kalezić pozvao je učesnike beogradske Parade ponosa da dođu na paradu u Podgorici 18. oktobra.\nOn je ukazao da je Parada više puta zabranjena u Nikšiću i još nekim crnogorskim gradovima. „Vi niste danas samo šetali za LGBT u Srbiji, već i za nas u Crnoj Gori“, rekao je Kalezić.\nAktivisti iz SAD i Velike Britaije poručili su da treba istrajati u borbi, dok svaki građanin Zapadnog Balkana i sveta ne bude slobodan.\nOkupljeni su oko 13.20, polako počeli da se razilaze ispred Skupštine grada, a organizatori su im ukazali da dok odlaze, iz bezbednosnih razloga, skinu sa odeće oznake Prajda.\nPoručili su učesnicima da tamo kuda idu mogu pešice, taksijem, ili, ako su strahuju za svoju bezbednost, ima dovoljno policijskih automobila kojima mogu da budu prevezeni do svojih odredišta.\nOkupljeni su imali transparene na kojima je pisalo „Moja prava, moji zahtevi“, „Da volim koga želim, a ne koga moram“, a nosili su i zastave, šarene balone, pištaljke i igrali uz muziku sa razglasa.\nTokom šetnje je održan „minut urlanja“, protiv nepravde prema migrantima.\nPočetak povorke u 12.20 označila je „prva kuma“ Parade ponosa, Biljana Srbljanović koja je izjavila da su učesnici današnjeg Prajda solidarni s migrantima koji traže pravo na sreću i mogućnost da se slobodno kreću.\nU povorci su bili i ministarka za evropske integracije Srbije Jadranaka Joksimović, ministar kulture i informisanja Ivan Tasovac, gradonačelnik Beograda Siniša Mali i poverenica za zaštitu ravnopravnosti Branica Janković.\nPrisustvovao je i veći broj ambasadora, među kojima šef delgacije EU u Srbiji Majkl Devnport, američki ambasador Majkl Kirbi, kao i član Evropskog parlamenta Knut Flekenštajn.\nMeđi učesnicima Parade bili su i lider Liberalno demorkatske partije Čedomir Jovanović sa suprugom, funkcioner Socijaldemokratske partije (SDS) Nenad Konstatinović i predsednik Pokreta „Dosta je bilo“ Saša Radulović.\nKolonu koju je nadletao policijski helikopter, obezbeđivao je veliki broj policajaca i pripadnika specijalnih jedinica pod punom opremom.\nUlice u centru Beograda su i dalje zatvorene za saobraćaj i prolaznike.\nPojedini mediji su javili da su uhapšene 54 osobe koje su planirale napade na učesnike Parade. Među uhapšenima je i Uroš Mišić, osuđen 2008. godine zbog napada na jednog žandarma.\nU Beogradu je danas održan skup Ponos trans osoba, a organizatori su najavili da će naredne godine prvi Trans prajd u Srbiji biti održan 26. juna. Oni su na skupu zatražili izmene zakona o matičnim knjigama kako bi trans osobe još na početku procesa mogle da upišu željeni pol, ime i izmenu matičnog broja.\nOrganizatori Ponosa trans osoba su zatražili i veću osetljivost policije, zdravstvenog sistema, socijalnih službi i nacionalne službe za zapošljavanje.


Zaharova osudila nacionalizaciju imovine na Kosovu kao akt uzurpacije\nPortparolka ruskog Ministarstva spoljnih poslova, Marija Zaharova\nOdluka kosovske vlade o nacionalizaciji imovine registrovane na bivšu SFRJ i Srbiju kao pravne naslednice predstavlja "akt uzurpacije imovine", izjavila je u četvrtak portparolka Ministarstva spoljnih poslova Rusije, Marija Zaharova.\nVlada Kosova je u sredu donela odluku da Republika Kosovo postane vlasnik nepokretne imovine koja je registrovana pod imenom SFRJ, odnosno Republike Jugoslavije, te Srbije i Autonomne pokrajine Kosova,\nZaharova je na redovnoj konferenciji za novinare u Moskvi kazala da taj akt protivreči pravnim aktima i "evropskim civilizacijskim osnovama".\nOna je ocijenila da je riječ o "sve grubljem stremljenju albansko-kosovskih vlasti da stvore uslove kako bi potisli Srbe sa Kosova".\nTakvi koraci podrivaju međunacionalno pomirenje, prenose mediji u Srbiji.\nKako je rekla Zaharova to, kao i stvaranje kosovske vojske i izjave kosovskih političara o nesvrsishodnosti pregovora sa Srbijom imaju za cilj da odvuku pažnju s brojnih problema Kosova, među kojima je, pre svega, nedostatak realnog pravnog poretka.


Slika: Samuel Faber from Pixabay\nElektroprivreda BiH (EPBiH) uputila je poziv lokalnim samoupravama i pravnim i fizičkim licima za iskazivanje interesa za prodaju, zakup ili drugi odgovarajući način korišćenja zemljišta za izgradnju fotonaponskih elektrana.\nZakup i kupovina zemljišta za gradnju solarnih elektrana je novi model na koji se odlučila Elektroprivreda BiH kako bi povećala proizvodnu energije iz obnovljivih izvora energije. Slične modele sve češće posednjih godina koriste i druge državne elektroprivrede u regionu.\nZakup građevinskog ili zemljišta gde je moguće obaviti prenamenu za izgradnju solarnih elektrana biće dogovaran na period od najmanje 25 godina, saopštio je EPBiH.\nZakup će se ugovarati na najviše 25 godina\nPrednost pri odabiru imaju lokacije s većim brojem sunčanih sati u toku godine i boljim mikrolokacijskim uslovima, a poziv zainteresovanim stranama otvoren je do 31. decembra.\nKada je reč o lokalnim samoupravama traže se one koji žele da daju u zakup ili drugi odgovarajući način korišćenja građevinskog ili zemljišta koje je moguće prenameniti za izgradnju fotonaponskih elektrana. Projekti bi se realizovali kroz uspostavljanje partnerskih odnosa sa lokalnom zajednicom.\nLokalne samouprave mogu da ponude zemlju minimalne površine 100.000 kvadrata, a fizička i privatna lica 50.000 kvadrata\nZemlja lokalnih samouprava mora da imaju površinu od najmanje 100.000 kvadrata.\nOd pravnih i fizičkih lica traže se ponude za prodaju ili zakup građevinskog ili zemljišta koje je moguće prenameniti za izgradnju fotonaponskih elektrana. Pravna i fizička lica moraju biti vlasnici ove imovine, čija minimalna površna mora biti 50.000 kvadrata, navodi se u javnom pozivu.\nUgljenokopi, kupovina projekata, saradnja sa opštinama…\nDržavne elektroprivrede u regionu na razne načine pokušavaju da povećaju proizvodnju zelene energije. Pre nekoliko dana EPBiH je najavio da će graditi solarne elektrane na ugljenokopima, a nedavno je slično saopštila i Elektroprivreda Srbije (EPS).\nOsim korišćenja ugljenokopa, elektroprivrede pribegavaju i javnim pozivima za saradnju sa lokalnim samoupravama i privatnim firmama.\nJavne pozive za kupovinu projekata objavili HEP, EPBiH i EPHZHB\nHEP je prvi javni poziv za preuzimanje projekata za obnovljive izvore energije objavio u februaru 2019, a drugi jula 2020. Hrvatska kompanija je osim partnera – fizičkih i pravnih lica, koji su spremni da projekte prodaju, tražila i lokalne samouprave sa kojima bi zajedno gradila solarne elektrane.\nEPBiH je javni poziv o kupovini projekata objavio prošle godine, a direktor Damir Andelija izjavio je da pregovaraju o kupovini 15 projekata. Poslednja kompanija koja je povukla ovakav potez je Elektroprivreda HZHB (EPHZHB), u maju ove godine.\nSrbija je pre nekoliko dana omogućila davanje u zakup državnog poljoprivrednog zemljišta za gradnju solarnih elektrana i vetroparkova.\nTagovi: EPBiH, EPHZHB, HEP, javni poziv, solarne elektrane\nPočetna » Vesti » OIE » EPBiH želi da zakupi ili kupi zemljište za postavljanje solarnih elektrana


Glavna turististička inspektorka Svetlana Šljivančanin kazala je da su plaže na Crnogorskom primorju bezbjedne za turiste, jer o njima, kako je istakla, brine Morsko dobro, zakupci, ali i Turistička inspekcija.\nŠljivančanin je u Jutarnjem programu Televizije Crne Gore (TVCG) kazala da su zaključeni ugovori između zakupaca plaža i Morskog dobra, te odobrenje za rad od sekretarijata za privredu dokaz da su plaže sigurne.\n"Plaže su bezbjedne, jer o njima brinu, kako predstavnici JP Morsko dobro i zakupci, tako i Turistička inspekcija, kao kontrolni organ. Svi zakupci moraju da imaju zaključen ugovor s Morskim dobrom, zatim da imaju odobrenje za rad od sekretarijata za privredu i to su dokazi da su plaže bezbjedne i da je plažni mobilijar u skladu sa pravilnicima", rekla je Šljivančanin.\nZakupci su, kazala je, u obavezi da poštuju obaveze iz pravilnika, a od ove godine su u obavezi da poštuju i preporuke Nacionalnog koordinacionog tijela (NKT) i Instituta za javno zdravlje (IJZ).\n"Tu smo i mi koji svakodnevno oblazimo kupališta i kontrolišemo jesu li zakupci uskladili svoje poslovanje sa zakonskim odredbama", rekla je Šljivančanin.\nPostoje, navodi ona, kako obavezujuće mjere, tako i one koje preporučuje IJZ kad su kupališta u pitanju.\n"Zakupci su u obavezi da vidno istaknu obavještenja o privremenim mjerama, prevencije i zaštite od virusa, na ulazu u kupalište, u obavezi su da njihovo osoblje nosi zaštitnu opremu, zatim su u obavezi da plažni mobilijar drže na minimum dva metra, da se oprema dezinfikuje, to je plažni mobilijar, kabine, tuševi, toaleti, rekvizit za djecu, u obavezi su da drže dezinfekciona sredstva na ulazu i izlazu sa kupališta", rekla je Šljivančanin.\nHigijenu na javnim kupalištima koja nemaju zakupaca, kazala je glavna turistička inspektorka, održava komunalno preduzeće u svakoj opštini.


Tramp: Američka vojska biće najjača u istoriji - 17.03.2017, Sputnik Srbija\nTramp: Američka vojska biće najjača u istoriji\nPredsednik SAD Donald Tramp izjavio je da će tokom rada njegove administracije biti stvorena najjača vojska u istoriji, ali da se nada da neće biti potrebno da... 17.03.2017, Sputnik Srbija\nvesti, svet, ukrajina, nemačka, angela merkel, donald tramp, nato\n20:13 17.03.2017 (Osveženo: 20:23 17.03.2017)\nPredsednik SAD Donald Tramp izjavio je da će tokom rada njegove administracije biti stvorena najjača vojska u istoriji, ali da se nada da neće biti potrebno da se ona angažuje.\n„Podizanje vojske – to je ono što ćemo raditi. I bićemo jači nego ikada“, rekao je Tramp na zajedničkoj konferenciji za novinare s nemačkom kancelarkom Angelom Merkel.\nAmerički predsednik je rekao da je ovo predizborno obećanje jedan od razloga što je pobedio na izborima u novembru prošle godine.\nDonald Tramp je istakao da su Sjedinjene Američke Države privržene NATO-u, ali da ostale članice Alijanse moraju da daju svoj doprinos tom savezu.\n„Potvrdio sam kancelarki Merkel svoju odlučnu podršku NATO-u, ali i neophodnost da saveznici NATO-a plate pravednu cenu za odbranu“, rekao je Tramp.\nNemačka kancelarka je istakla da će Nemačka i SAD sarađivati u političkom rešavanju situacije u Siriji i Libiji.\n„Nemačka će nastaviti svoju instruktorsku delatnost u Iraku, kao i obaveštajnu u Siriji. Mi, naravno, nameravamo da sarađujemo u političkom rešavanju krize u Siriji, kao i u Libiji, o tome smo takođe razgovarali“, rekla je Merkelova.\nAmerika se zalaže za mirno rešenje krize u Ukrajini\nTramp je, nakon sastanka s Merkelovom izjavio da se Amerika zajedno s Nemačkom i Francuskom zalaže za mirno rešavanje sukoba u Ukrajini.\n„Visoko cenim liderstvo kancelarke Merkel i predsednika Francuske u rešavanju sukoba u Ukrajini, u traganju za mirnim rešenjem“, istakao je Tramp.\nAngela Merkel je istakla da će realizovanje Minskog sporazuma o rešavanju krize u Ukrajini omogućiti da se poboljšaju odnosi s Rusijom.\n„Drago mi je što se američka administracija i predsednik lično sve više zanimaju za Minski proces. Potrebno je da rešimo ovo pitanje, s jedne strane, radi bezbedne i suverene Ukrajine, ali i radi poboljšanja odnosa s Rusijom, kada problemi budu otklonjeni. Minsk predstavlja osnovu za to, ali nažalost, još nismo otišli daleko u toj realizaciji. Mi ćemo s našim ekspertima blisko raditi na tome sledećih meseci“, izjavila je Merkelova.\nEkonomski odnosi zemalja moraju biti pošteni\nAmerički predsednik je istakao da nije pristalica politike izolacionizma u ekonomiji, ali da smatra da ekonomski odnosi zemalja treba da budu „pošteni“.\n„Mnoge zemlje su godinama nečasno obmanjivale SAD. To se mora zaustaviti. Ja, međutim, nisam izolacionista“, naglasio je Tramp.\nBerlin pozdravlja mogućnost obnavljanja pregovora sa SAD o zaključivanju sporazuma o slobodnoj trgovini, ali ovo pitanje i dalje zahteva analizu, izjavila je nemačka kancelarka.\n„Bilo bi mi drago da pregovori EU i SAD budu obnovljeni, sada imamo sporazum s Kanadom, nadam se da ćemo doći do novog otvaranja pregovora, ali ćemo o ovom procesu još razgovarati“, rekla je Merkelova.


U SRPSKOJ opoziciji ponovo se rasplamsava rat za čelnu poziciju na ovom delu političke scene, a pored Dragana Đilasa, Vuka Jeremića i Borisa Tadića, kao pretendent za šefovsku poziciju sve agresivnije se nameće i lider Dveri Boško Obradović. On… »\nObradović: Možda se povučemo iz opozicije i napravimo novu! Evo zašto neću vakcinu\nU Srbiji trenutno ne postoji normalan politički život tako da nema osnova ni za kakav međustranački dijalog. Jedino ima smisla organizovati pregovore između predstavnika ujedinjene vlasti i predstavnika ujedinjene opozicije oko uslova za slobodne i… »\nLider Dveri Boško Obradović poručio je danas da postoji mogućnost da se Dveri povuku iz "ovakve opozicije" i da prave novu, ako se, kako je rekao, nastavi sveukupna neozbiljnost. "Mi moramo da sarađujemo u borbi za smenu aktuelne vlasti", rekao je on… »\nBEOGRAD - Lider Dveri Boško Obradović poručio je danas da postoji mogućnost da se Dveri povuku iz "ovakve opozicije" i da prave novu, ako se, kako je rekao, nastavi sveukupna neozbiljnost. "Mi moramo da sarađujemo u borbi za smenu aktuelne vlasti"… »\nMožda se povučemo iz opozicije: Obradović: Ne želim da budem deo propuštenih šansi\nLider Dveri Boško Obradović poručio je danas da postoji mogućnost da se Dveri povuku iz "ovakve opozicije" i da prave novu, ako se, kako je rekao, nastavi sveukupna neozbiljnost. - Mi moramo da sarađujemo u borbi za smenu aktuelne vlasti - rekao je… »\nObradović: Nije isključeno da Dveri budu deo nove opozicije, ova je neozbiljna\nČAČAK – Predsednik Dveri Boško Obradović izjavio je da postoji mogućnost da se taj pokret povuče iz “ovakve“ opozicije i da pravi novu, ako se nastavi “sveukupna neozbiljnost“ u opozicionim redovima. Obradović je rekao da on i pokret koji… »\nDo odlaganja je došlo zbog izostanka optuženog Slaviše Miletića, koji je imao kontakt sa osobom zaraženom koronavirusom. Suđenje lideru Pokreta Dveri Bošku Obradoviću i još trojici članova te stranke, povodom optužbi za nasilničko ponašanje… »\n"U Srbiji trenutno ne postoji normalan politički život tako da nema osnova ni za kakav međustranački dijalog. Jedino ima smisla organizovati pregovore između predstavnika ujedinjene vlasti i predstavnika ujedinjene opozicije oko uslova za slobodne i… »\nGlas Zapadne Srbije pre 1 satjoš 20 povezanih\nMondo pre 30 minutajoš 17 povezanih


KAKO UNIŠTITI S 400: SAD i Izrael prave planove za borbu protiv ruskog PVO sistema | Novosti.RS\nPortal navodi da je bi Teheran mogao da kupi ruske sisteme u slučaju da mu se ukine embargo na kupovinu oružja.\nAutori članka podsećaju da su ranije američka i izraelska vojska izvele zajedničke vojne vežbe čiji je cilj bio odrađivanje neutralizacije sistema za protivvazdušnu odbranu i vazduhoplovstvo uz pomoć lovaca pete generacije F-35. Napominje se da se slična taktika može primeniti i u slučaju borbe protiv sistema S-400.\n„Brejking difens“ naglašava da je Teheran 2019. godine već pokušao da pregovara sa Moskvom o kupovini „Trijumfa“, ali je tada odbijen. Međutim, analitičari smatraju da postoji sve veća mogućnost za ukidanje embarga Iranu, a istovremeno se može pojačati saradnja dveju zemalja u vojnoj oblasti.\nIranske vlasti su prošle godine navele da postoji mogućnost nabavke S-400. Pri tome je Federalna služba za vojno-tehničku saradnju Rusije isticala da je Rusija spremna da isporuči ove sisteme, ali da do tada Teheran nije podnosio nikakav zahtev za njihovu nabavku.\nIzrael rusko naoružanje PVO sistem SAD i Rusija s 400\nRUSKA torpeda „Posejdon“ imaju snagu dve megatone a njihov cilj je da uništi protivničke brodove, priobalnu infrastrukturu i baze.\nOdakle Donaldu Trampu toliki optimizam kad priča o razoružanju sa Putinom, a pre toga se hvali kako će Amerika uskoro dobiti "super-puper", najbržu raketu na svetu? Šta on iskreno misli, a šta je igra za pridobijanje glasača u predsedničkoj izbornoj kampanji?\nZASTO NJIMA SMETA S400\nS-400 nije ofanzivno oruzje, nego je namenjeno za odbranu od agresora. Kakvih sve g*vana u svetu ima, da ljudima ne dozvoljavaju ni da se brane.\nLaser je zakon. Samo treba podići uređaj u stratosferu i gađaj šta i gde hoćeš. Inače Izrael je priznao da poseduje laser za vojnu upotrebu.\n@Realno - Covece sta ti kucas?Kakvi laseri,oni nerade ni po svakom vremenu da rade u visinama na kojima su sateliti.Pored toga za laser o kome ti pricas treba velika kolicina energije,znaci pricas gluposti.Izrael se pokazao koliko im je efektna Celicna Kupola ili Iron Dome koji ima oko 30% procenat obaranja palestinskih raketa kucne radinosti,HA,HA!!!Vrati se fantazijama kao Poziv na duznost video igrice npr I nemoj se brukati neznanjem.\n@Boxy - Ma pusti ga, nagledao se Zvezdanih Ratova.\nNisu oni bili u stanju da napadnu Iran i bez tih sistema, a kamoli ako se tamo pojave S400 i Panciri.


Vesti online / Vesti / Ekonomija / Blumberg: Dolar se ruši\nPredsednik Evropske komisije Žan Klod Junker je u septembru nazvao "apsurdnom" situaciju da Evropljani moraju kupovati svoju robu za dolare, dok je ministar finansija Francuske Bruno Le Mer otvoreno izjavio da želi za svoju zemlju finansijske instrumente "potpuno nezavisne" od SAD, podseća agencija.\nRusija, kako naglašava Blumberg, smanjuje svoje rezerve u dolarima zbog porasta rizika prilikom izvođenja međunarodnih transakcija, dok Kina baca izazov dominaciji američke valute na svetskom energetskom tržištu, zaključujući ugovore u juanima.\nTakve promene u ravnoteži su loša vest za SAD. Neposredni rizik za dolar su korišćenje finansijskih sankcija od strane američke administracije, uključujući i protiv svojih saveznika u svetu, ukazuje Blumberg.\nLideri EU otvoreno rade na platnom sistemu koji bi omogućio evropskim kompanijama da vode poslove sa zemljama koje su pod sankcijama bez rizika od odmazde SAD. Čak i ako Evropa uskoro ne reši to pitanje, sama težnja tome će se smatrati kao deo širokog nezadovoljstva vladavinom dolara koje samo raste, piše agencija.\nKako navodi Blumberg, u ovom trenutku jedna od glavnih prednosti dolara je slabost drugih valuta. Evrozona ima niz problema, dok Kina sa oprezom prilazi pitanju otvorenosti tokova kapitala i globalnoj trgovini.


Još pre osnivanja, sada već davne 1990.\nzačeta kao ideja o nastavku tradicije po više osnova, kompanija ITRO COOP razvila se u pouzdanog, odgovornog i stabilnog partnera jednako u odnosu i na kupce i na dobavaljače. Nastavljajući porodičnu tradiciju stalne inovativnosti i traganja za boljim, efikasnijim i raconalnijim rešenjima, Itro coop se bazirao na stalnom usavršavanju, i ideja, i realizacije procesa proizvodnje nameštaja za dečije vrtiće i đačke domove i škole, implementirajući osećaj ugodnosti i topline roditeljskog doma u jedan novi prostor u kome počinje postepeno oblikovanje deteta u socijalno odgovorno i društveno korisno biće. Uvažavajući činjenicu da su prva odvajanja dece od kuće, prilagođavanje novom okruženju, kao i navikavanje na obaveze faktori koji kroz subjektivne utiske određuju dalji pravac razvoja ličnosti, nastojimo da se ove promene odvijaju u jednoj atmosferi u kojoj se boravak čini prirodnim, a nastavak detinjstva lepšim delom života.\nIdući korak ispred onog što u vremenskom određenju znači reč „sada“ , ITRO COOP je u svom praktičnom razmišljanu pretopio viziju budućnosti u sadašnjost , nastojeći da svojim proizvodima inicira stvaranje zdrave, toplinom i elanom obojene sredine u kojoj će deca naučiti svoja prva slova, rešiti prvi matematički zadatak, naučiti pesmicu,ili obojiti prvi crtež, urediti socijalne odnose i način komunikacije, upiti u sebe pojmove poštovanje, poštenje, rad i odgovornost.\nDizajnom, bojama, aranžiranjem svih elemenata u, i oko dečijih vrtića i škola, naša kompanija na, naizgled neprimetan, ali nama jako bitan pristup, nastoji da pedagoško vaspitno osoblje i roditelji neometano ispunjavaju svoje obaveze u prostoru koji je kompatibilan sa svim potrebama najmlađih. Ne izuzimajući se od uverenja da je i najsitniji detalj velika stavka, kako u poslovanju, tako i u socijalnim aktivnostima i odnosima, Itro coop je iskustvo strpljivog, postepenog i unapred promišljenog stvaranja prenela i na proces proizvodnje, od početne ideje do realizacije, pa do feed back-a.\nVođeni takvom idejom, na realizaciji naših proizvoda radi tim stručnih, dobro obučenih ljudi od prvog na ulasku u 2 500 m ² proizvodnog prostora, do zadnjeg u nizu od njih 50,\nudomljavajući viziju nasmejanog , srećnog i zadovoljnog deteta u ambijentu koji aposlutno korespondira sa svim njegovim potrebama.\nOnako kako se vodi računa o svakom detalju u procesu proizvodnje, od ideje, izbora materijala, skice i nacrta, preko izrade i izbora kolorita, pa do realizacije konačnog proizvoda inististiramo da se uz poštovanje svih standarda i atesta, poštuje i pravo svakog deteta:\nsrećno i bezbrižno detinjstvo!


EKSKLUZIVNO: kako su srpski ministri zajedno sa grupom međunarodnih prevaranata, namerni da opljačkaju državu za 160 miliona evra\nUmesto da bude lider Balkana po proizvodnji električne energije, Srbija će postati lider po pljački sopstvenog naroda za račun vlastodržaca i njihovih kriminalnih saradnika. Solarni park je u stvari priča u kojoj grupa belosvetskih kriminalaca, od kojih se neki u Beogradu kriju od vlasti svoje matične zemlje, uz pomoć ministara u srpskoj vladi pokušava da olakša državni budžet za čak 160 miliona evra. Plan je smišljen za vreme vladavine Demokratske stranke, ali i Srpska napredna stranka nastavlja njenu tradiciju otimanja para.\nIzgradnja u Srbiji najvećeg solarnog parka na svetu, čak dva puta većeg od onog u Kaliforniji (SAD), koji je trenutno ubedljivo najveći, od samog početka je bila osporavana od strane stručne javnosti. U međuvremenu su podrobnija istraživanja pokazala da se radi o kriminalnom projektu, čiji je jedini cilj da se iznesu stotine miliona evra iz srpskog budžeta.Štetnost projekta se ogleda već u članu 3.3.4 Krovnog ugovora od 26. oktobra 2012. godine (za Republiku Srbiju potpise su stavili Mlađan Dinkić i Zorana Mihajlović), a kojim je predviđeno da Srbija finansira izgradnju celokupne odgovarajuće infrastrukture, ukoliko se ista ne nalazi najdalje na kilometar od mesta na kome će biti pravljen solarni park.\nVlada Srbije se, takođe, obavezala u članu 3.11 Ugovora da će omogućiti priključenje elektrane mreži i to mesečnom dinamikom od 40 MW, iako se zna da JP Elektromreža Srbije (JP EMS), koje bi trebalo da izgradi mrežu, za bilo koji objekat mora da potroši najmanje dve do tri godine samo za pribavljanje svih potrebnih dozvola. Osim toga, planirani solarni park je trebao da ima kapacitete od 1.000 MW, što je deset odsto instalisanih kapaciteta Elektroprivrede Srbije, a sve to je trebalo pomenutom dinamikom da se priključi u roku od dve godine.\nŠpekulisalo se da svoje interese u sprovođenju ovog projekta ima i neformalna svetska vlada Triraterala koju u Srbiji zastupa East-West Bridge grupa, u kojoj je Zorana Mihajlović član, a njen državni sekretar jedan od osnivača. Ciljevi Trilaterale su upravo da male evropske države u svakom pogledu postanu zavisne od velikih i snažnih, koje su već u kandžama pomenute grupe.\nCeo projekat je, međutim, započet mnogo pre ulaska Mihajlovićke u srpsku vladu, u vreme kada je Dinkićeva stranka, istina, davala ministra finansija, ali se isti tada u vezi ovog projekta ništa nije pitao. Ne postoje, dakle, nikakvi „viši ciljevi", niti zavera protiv Srbije u svetskim centrima moći - ovaj projekat je najobičnija pljačka para. Sadašnji vlastodršci su, očigledno, nasledili dobro osmišljen projekat krađe para koji nameravaju do kraja da sprovedu, kao što sprovode i sve ostalo štetno što je započela prethodna vladajuća koalicija na čelu sa Demokratskom strankom...\nJoš 23. februara prošle godine srpska vlada je potpisala neobavezujući Memorandum o razumevanju sa Securum Equity Partners Europe u kome se navodi da se planira izgradnja pomenutog solarnog parka koji će ukupno koštati 1,75 milijardi evra, bez PDV-a. Zanimljivo je da je potpisivanju ovog dokumenta prisustvovao i Karmelito Denaro, predsednik i generalni direktor MX Group iz Italije, sa kojim Securum ima samo četiri dana ranije potpisan ugovor o saradnji, a koji se kasnije više nigde ne pojavljuje. Uskoro ćemo videti i zašto...\nSecurum Group ima veoma razgranat i komplikovan sistem ćerki-firmi. Securum Equity Partners Venture Capital ima sedište na ostrvu Veliki Kajman, ulica 69 Dr. Roy's Drive, još jednom karipskom poreskom raju koji je pod vlašću Velike Britanije. Securum Equity Partners and Associates se nalazi na teritoriji Sjedinjenih Američkih Država, ali u Delavaru, takođe poznatom poreskom raju. Pomenuto preduzeće iz SAD ima predstavništvo u Beogradu na adresi Bulevar Mihajla Pupina 6, na 22. spratu palate Ušće. Na istoj adresi u Delavaru nalazi se i Securum Equity Partners Trust and Finace, dok se Securum Equity Partners Corporate Services nalazi na 22. spratu palate Ušće na Novom Beogradu.\nIvan Matejak je rođen u Zagrebu 1978. godine, a na sajtu Securuma se navodilo da je stekao fakultetsku diplomu u oblasti geopolitike, geostrategije i geo-ekonomije na univerzitetu u Trstu, gde je takođe stekao i zvanje mastera iz međunarodnih odnosa i diplomatije. Trenutno radi kao menadžer zadužen za Srbiju na nadgledanju politike obnovljivih izvora energije. Po njegovim rečima, Securum je Srbiju izabrao za partnera i mesto izgradnje najvećeg solarnog parka na svetu, jer ima "veliku količinu sunčevog zračenja, koja je za oko 40 odsto veća nego u drugim delovima jugoistočne Evrope", ali i obećavajuću ekonomsku i privrednu budućnost?!\nManje od dva meseca posle potpisivanja prvog Memoranduma između srpske vlade i Securuma, a tri nedelje pre potpisivanja drugog Memoranduma, u italijanskoj štampi se 15. aprila 2012. pojavila jedva primetna vest o tome kako državni tužilac Rafaelo Tito vodi istragu protiv Dimitria Pasara, nastanjenog u ulici Zorutti 27 u Gorici d'Isonzo (po saznanjima italijanskog tužioca on sada živi na visokoj nozi u Beogradu), kao i njegovog kompanjona Đanluke Valentia (Gianluca Valenti) i to zbog izazivanja konkursa, utaje poreza i prevare. Sve u svemu, njih dvojica su po optužnici proneverili između 20 i 25 miliona evra! U istragu se uključila i poreska policija Holandije.\nLondonski sud međunarodne arbitraže, međutim, može da bude uključen jedino ako su obe strane potpisnice sa tim saglasne. U pomenutom članu postoji unapred data saglasnost, ali se ona odnosi samo na ono što je ugovorom i definisano, a to je da je maksimalna odšteta koju Srbija ima da plati investitoru 900.000 evra. Toga su svesni i pravni zastupnici Securuma iz luksemburške advokatske kancelarije Bejker i Mekkenzi (u ovom slučaju advokat Žan-Fransoa Findling) koji u svom pismu od 8. avgusta 2013. kojim od srpske vlade traže odštetu u visini od 160 miliona evra, primećuju na strani dva, drugi pasus, kako se slažu "da u članu 7 Ugovora stoji gornji limit svote koju Srbija ima da plati na ime odštete investitoru", ali odmah posle toga dodaju i da Securum u pomenutom ugovoru nije investitor, već njegov garant, te tako nije ni vezan ovom klauzulom.\nIz ranijih slučajeva je poznato da Srbija ima toliko "uspešne" pravne timove da obavezno gubi svaki spor pred međunarodnom arbitražom (slučajevi kao što su: "Satelit", Alpina Por, Srboljub Ilić...). Nema razloga da se veruje kako će ovde biti drugačije, a pomenuta suma će, kada bude bila isplaćena iz državnog budžeta, biti podeljena među učesnicima. Biće dovoljno para za sve, a Pasaro će svoj izum moći da primeni i u nekoj drugoj zemlji koja ima podmitljive vlasti.\n(Napomena: redakcija Tabloida se posebno zahvaljuje svom dopisniku iz Rima Bernardu Vitulanu i italijanskoj novinarki Luciji Navoni na njihovom doprinosu rasvetljavanju ove afere)\nPitanja za ministarku energetike Zoranu Mihailović povodom istraživanja Tabloida i njeni odgovori\n1) Da li je tačno da ste sa Onegiga Solar Park Incubator DOO i Securum Equity\nPartners International LTD potpisali 26.10.2012. štetan ugovor?\nOdluku o potpisivanju sporazuma izgradnji solarnog parka sa ONE GIGA Solar Park incubator d.o.o. i Securum Equity Partners International Ltd, donela je Vlada Srbije, na predlog Ministarstva finansija i privrede. Na predlog Ministarstva finansija, koje je prvi potpisnik sporazuma, Vlada je usvojila zaključak 05 broj 312-7321/2012-01 od 25. oktobra 2012. godine o potpisivanju Krovnog sporazuma između Republike Srbije i pomenutih kompanija, koji se odnosi na investiciju italijanskih partnera za izgradnju solarnih parkova za proizvodnju električne energije koji bi bili instalirani na površini 3.000 hektara.\n2) Koliko tačno iznosi provizija koju ste delimično već primili, a delimično tek očekujete za potpisivanje pomenutog ugovora zbog čijeg je neispunjenja Securum tužio državu Srbiju tražeći odštetu od 160 miliona evra, umesto ugovorenih 900.000 evra? Po našim saznanjima već ste dobili miliona evra, a verujemo da je to samo početak.\nProviziju nisam dobila, niti ću je dobiti, jer kao ministar za sporazume koje potpisujem u ime države i po ovlašćenju dobijenom od Vlade, nemam pravo na bilo kakvu naknadu. Ukoliko raspolažete bilo kakvim dokazima o nezakonitim radnjama u vezi s zaključivanjem ovog sporazuma, molim vas da o tome obavestite nadležne državne organe. Percepcija koja postoji javnosti - da nosioci javnih funkcija kroz poslove koje sklapaju u ime države teže da ostvare ličnu korist - svakako nemaju veze sa mnom lično i datiraju iz perioda pre nego što što je na vlast došla Srpska napredna stranka. Mi se takvoj matrici ponašanja suprotstavljamo i ličnim primerom nastojimo da podstaknemo odgovornost i kod drugih vršilaca javnih funkcija, na svim nivoima vlasti.\n3) Da li ste znali da se kod Securum Equity Partners International LTD, kao i njegovog vlasnika Securum Equity Partners Group radi o "tašna-mašna" kompanijama snovanim isključivo kako bi se uz Vašu pomoć budžet Srbije opljačkao za 160 miliona evra?\nMinistarstvo energetike, razvoja i zaštite životne sredine, koje je zajedno sa Elektroprivredom Srbije i Elektromrežom Srbije radilo na pripremi ovog sporazuma u njegovom tehničkom delu, imalo je primedbi na ovaj dokument od samog početka. Samo na insistiranje Ministarstva finansija i privrede, koje je prvi potpisnik sporazuma, prihvatili smo treba dati šansu investitoru, jer je dogovor bio da će investicija biti realizovana u jednoj od nedovoljno razvijenih opština u Srbiji. Država je izvršila svoje obaveze prema "Securum Equity Partners", jer je za izgradnju solarnog parka toj kompaniji ponuđena čak deset puta veća površina od traženih 3.000 hektara. Italijanski partneri su obišli parcele na teritoriji šest opština u Srbiji, ali su od ponuđenih 30.000 hektara odabrali površinu manju od 200 hektara, za koju su rekli da im jedino odgovara. Naša strana je predložila da na toj površini izgrade solarne panele snage 100 megavata, što bi bio takođe značajan energetski kapacitet za Srbiju. Međutim, ni ta investicija nije počela da se realizuje, što pokazuje da investitor nije imao ozbiljnu nameru da gradi solarni park. Po mišljenju Ministarstva energetike, razvoja i zaštitu životne sredine, stvarna namera investitora ovde nije bila izgradnja energetskih objekata koji koriste energiju sunca za proizvodnju električne energije, već izvlačenje koristi iz zaključenog Krovnog sporazuma, u vidu unapred isplanirane naknade štete i plaćanja ugovorne kazne, što su potkrepila i saznanja resornih ministarstava u prvoj polovini 2013. godine o sličnim aktivnostima pomenute grupacije u Italiji i Sloveniji.\n4) Da li ste pri potpisivanja pomenutog ugovora na bilo koji način proverili bonitet\ndruge ugovorne strane, na koji način i sa koji rezultatom?\nNakon što je investitor ispoljio ponašanje koje odstupa od odredbi sporazuma, Antikorupcijski tim Ministarstva uradio je detaljnu proveru poslovanja italijanskih partnera, zastupnika i povezanih preduzeća. Na osnovu prikupljenih saznanja Anti-koprupcijskog tima i ispoljenog ponašanja investitora, Ministarstvo energetike, razvoja i zaštite životne sredine je 23. jula 2013. godine Ministarstvu finansija i privrede predložilo da podnese odgovarajući predlog za rešenje nastale situacije sa italijanskim partnerom u cilju zaštite interesa Republike Srbije u sprovođenju Krovnog sporazuma.\nNe postoje nikakvi „viši ciljevi", niti zavera protiv Srbije u svetskim centrima moći - ovaj projekat je najobičnija pljačka.


Direktor HE "Pirot" Ljubomir Stojanoviæ je izjavio za TV Pirot da su do sada proizveli 124 miliona kilovat sati struje, što je za oko 85 odsto više od godišnjeg plana.\n"Zadatak HE 'Pirot' je da odgovori zahtevu dispeèera Elektoprivrede Srbije (EPS). U ovom trenutku zahtev je da se poveæa proizvodnja elektriène energije i mi to èinimo", rekao je Stojanoviæ.\nPrema njegovim reèima, uobièajeni remont agregata, postrojenja i zajednièke opreme najavljen je od 17. septembra do 10. oktobra, a iduæe godine æe biti održan veliki remont.\nStojanoviæ dodaje da je HE "Pirot" kao društveno odgovorna firma u sistemu EPS-a prošle godine poèela izgradnju puta od brane do Mrtvaèkog mosta u blizini Stare planine.\n"Prošle godine je završena deonica od oko 450 metara a ove još jedna od oko 500 metara uz branu ka Toplodolskoj reci. U planu je da zajedno sa Gradskom upravom napravimo most na Toplodolskoj reci i da se taj deo spoji sa branom", rekao je Stojanoviæ.\nReèeno je i da je Javno preduzeæe EPS raspisalo konkurs za zapošljavanje 163 visokoobrazovana struènjaka širom Srbije. Podsetili su da æe najviše radnih mesta biti otvoreno u Lazarevcu (51), sledi Kostolac sa 38 mesta, 25 struènjaka æe dobiti posao u Beogradu, 18 u Obrenovcu, po pet u Surdulici i Negotinu, po èetiri u Novoj Varoši i Kladovu, tri u Pirotu, po dva u Èaèku, Malom Zvorniku i Bajinoj Bašti i po jedan u Kragujevcu, Kraljevu, Nišu i Novom Sadu.\nStojanoviæ je tim povodom izjavio i da je ova hidroelektrana kao najmanja proizvodna jedinica u sistemu HE "ðerdap" dobila moguænost da zaposli tri obrazovana struènjaka - elektro, mašinskog i graðevinskog inženjera.\n"To je dobar potez EPS-a kako bi mladi ljudi ostali u Pirotu i da ovde stvaraju svoje porodice i grade karijeru", ; rekao je Stojanoviæ.\nRadni odnos se zasniva na odreðeno vreme do dve godine, a konkurs je otvoren do 19. septembra.\nPartizan ponovo u prednosti na Banjici, ali Rad je jednom veæ stizao rezultat (VIDEO)\nIz minusa na +14 i nazad! Vreme divlja i neæemo znati šta nas je snašlo\nNova cena pretplate za RTS


BEOGRAD – Radna grupa Nacionalnog konventa za Poglavlje 23 (NKEU) u pregovorima o članstvu Srbije u Evrpskoj uniji i Međusektorska grupa za slobodu izražavanja i medija pozvali su danas Ministarstvo pravde da produži rok za javnu raspravu i stručne komentare o Prvom nacrtu revidiranog Akcionog plana za to poglavlje.\nZbog važnosti tog strateškog dokumenta za pristupanje Evropskoj uniji i njegove obimnosti, ove organizacije smatraju da je rok za podnošenje pisanih predloga – 8. februar, neadekvatan, jer ne ostavlja dovoljno vremena za detaljne komentare i analizu izmena.\nU saopštenju Nacionalnog konventa se ocenjuje da održavanje okruglog stola, zakazanog za 6. februar, zbog kratkih rokova i odsustva plana javne rasprave ne stvara platformu za razmenu argumenata, već se svodi na prezentaciju revizije Akcionog plana.\nNacionalni konvent tvrdi da poziv za javnu raspravu nije javno objavljen na internet prezentaciji Ministarstva pravde.\nU saopštenju se dodaje da je neophodno organizovati i posebnu sednicu Radne grupe Nacionalnog konventa s Pregovaračkim timom i predstavnicima Ministarstva pravde na tu temu, pre nego se dostave jasni pisani komentari na Akcioni plan, kako bi se uvideli razlozi za izmenu i/ili brisanje pojedinih aktivnosti.\nPre svega, neophodno je da Ministarstvo pravde dostavi jedinstven dokument koji sadrži pregledan predlog izmena i da Vlada donese jasan plan javne rasprave.\nNeophodno je da proces revizije Akcionog plana za Poglavlje 23 bude inkluzivan, dostupan i transparentan, odnosno uključi sve relevantne aktere na transparentan način i u skladu sa procedurama koje treba da odlikuju kvalitetnu javnu raspravu.


UHAPŠEN POLITIČAR SAVO VUJOŠEVIĆ: DEMOS tvrdi da je to zbog litija, policija kaže da su mu pronašli oružje\nFoto: Youtube/PR Centar Public Relation Centre\nNatasa Pavlovic\t 12.02.2020. 14:31h\nSavo Vujošević, bivši odbornik DEMOS-a u Skupštini opštine Bar i predsednik barskog odbora te stranke, uhapšen je zbog, kako je saopštila crnogorska policija, „nedozvoljenog držanja oružja i eksplozivnih materija“.\nU DEMOS-u tvrde da je razlog za hapšenje Vujoševićevo učešće u litijama.\nMeđutim, u DEMOS-u tvrde da je Vujošević uhapšen u cilju zastrašivanja građana, te zbog njegovog učešća u litijama kojima građani protestuju zbog Zakona o slobodi veroispovesti i opasnosti otimanja imovine Srpske pravoslavne crkve.\n„Pratićemo dalje postupanje policijskih organa i tužilaštva, sa ciljem otkrivanja pravih motiva ovog hapšenja, koji u ovom trenutku vode ka aktivnom učešću Sava Vujoševića na litijama kao pravu koje ima kao građanin i vernik. Posebno ćemo sagledati motive hapšenja i način izvođenja ove akcije“, saopštavaju iz DEMOS-a.\nKurir.rs/Sputnjik Foto: Youtube/PR Centar Public Relation Centre\nDEMOSCrna GoraSavo VujoševićhapšenjelitijeSPCZakon o slobodi veroispovestioružje


BURNA SEDNICA SKUPŠTINE U NOVOM BEČEJU\nU utorak, 15. novembra, četvrti put je zasedao parlament opštine Novi Bečej, a pred odbornicima se našlo 37 tačaka dnevnog reda o kojima se odlučivalo. Usvojen je rebalans budžeta opštine za 2016. godinu, razrešen je direktor JP „Komunalac“, Miloš Zvekića na čije mesto je imenovan v.d. direktora je Vladimir Radišić, usvojena je i odluka o usklađivanju osnivačkog akta JP „Direkcija“ sa zakonom o javnim preduzećima, promeni pretežne delatnosti i poslovnog imena.\nPrva tačka rasprave bio je izveštaj o prihodima i rashodima lokalne samouprave u prvih devet meseci tekuće godine, a druga, usko vezana za nju, usvajanje odluke o rebalansu budžeta. Na optužbe koje je izneo odbornik Saša Šućurovć kako su troškovi skupštine opštine sada uvećani, replicirao je predsednik opštine, Saša Maksimović, koji je negirao svaku insinuaciju o nenamenskom trošenju sredstava i ukazao na različite druge linije budžeta gde je ostvarena ušteda. On je, takođe, rekao i da se nije sasvim odustalo od plana izgradnje kamp naselja koje je prethodna vlast započela, ali da postoje problemi jer je reč o plavnom području, tik uz obalu Tise, te nadležno ministarstvo ne odobrava ovakav projekat.\nMeđutim, politička rasprava je veoma brzo skliznula iz polemike o budžetu na nivo dnevnopolitičkih prepucavanja. Predstavnici opozicije kritikovali su rad akutelne većine i njihovih funkcionera. Usledila je oštra reakcija vlasti i sa obe strane počele su da pljušte optužbe za prikrivanja, malverzacije, zloupotrebe. Teške reči i kvalifikacije izečene su sa obe strane, a i dobacivanje sa odbornićkih mesta bilo je učestalo. Između ostalog, predsednik opštine utvrdio je za govornicom da su neki pripadnici opozicije neovlašćeno uklonili dokumenta iz opštine prilikom iseljavanja posle izbora, čime su donekle opstruirali rad lokalne samouprave. U tom trenutku, usvojena su tek dva predloga sa dnevnog rada, a diskusija je trajala već više od dva sata. Na koncu, posle pretnje Saše Šućurovića da će on i njegovi odbornici napustiti sednicu budući da je, prema njegovom mišljenju, rasprava o tački tri prerano zatvorena, i gotovo haotičnog stanja u sali, predsednik skupštine opštine, Mirjan Jakšić, napravio je kraću pauzu u radu. Iako se polemika među odbornicima nastavila i u pauzi, atmosfera se vratila bliže principima parlamentarizma i sednica je nastavljena.\nU daljem toku rada, usvojeni su predlozi odluka o finansiranju kulture, sporta i udruženja. Kako je objasnila Marica Bešlin, sekretar skupštine opštine i izvestilac po ovoj tački dnevnog reda, sadržinski se ništa bitno ne menja, naročito ne u oblastima kulture i finansiranja udruženja. Reč je samo o upodobljavanju akata sa zakonskom regulativom koja predviđa da se pravila konkurisanja u ovim oblastima moraju sadržati u skupštinskoj odluci, a ne u pravilniku koji bi donelo opštinsko veće.\nTakođe, skupština je usvojila i predloge odluka kojima se završava proces likvidacije JP Radio Novi Bečej. Ovim je i zvanično završen proces likvidacije trećeg od tri javna preduzeća koja su bila u procesu likvidacije (prva dva su bila Kancelarija za lokalni ekonomski razvoj i Kancelarija za mlade). Posle okončane likvidacije JP Radio Novi Bečej ostao je likvidacioni višak od nešto preko 63.000 dinara. Usvojena je i odluka o novom načinu organizovanja opštinske uprave, kao i o poveravanju zimskog održavanja puteva preduzećima "Komunalac” i “Kompred”. Vezano za ova dva preduzeća, usvojeni su i potrebni akti kojima su učinjeni prvi koraci u spajanju ovih preduzeća sa JP “Direkcija za planiranje, izgradnju, uređenje naselja i zaštitu životne sredine”. O ovome je već bilo reči na nedavno održanoj sednici opštinskog veća, a radi se o tome da Direkcija prestaje da bude indirektni budžetski korisnik, a “Kompred” i “Komunalac” imaju istu pretežnu delatnost, te je u cilju usklađivanja sa zakonom najracionalnije izvršiti statusnu promenu spajanja preduzeća čime će se delatnosti sva tri preduzeća preneti na ono koje će nastati njihovim spajanjem. Vezano za JP “Komunalac”, skupština je razrešila dužnosti dosadašnjeg direktora, Miloša Zvekića, a na njegov mesto postavila vršioca dužnosti, Vladimira Radišića.\nMeđu tačkama dnevnog reda, našla se i ona o usvajanju izveštaja o uklanjanju useva sa uzurpiranih parcela. Polemika vlasti i opozicije ponovo se rasplamsala uz opaske da pređašnja vlast, a sadašnja opozicija, “nije ništa uradila po ovom pitanju” kako je rekao Branko Svilengaćin, zamenik predsednika opštine i izvestilac o ovoj tački dnevnog reda. Odbornik Saša Šućurović usprotivio se ovome ukazavši na to da tada važeća zakonska regulativa nije ostavljala prostora da se sprovedu ovakve mere. I pored izuzetno napete atmosfere, i ova tačka dnevnog reda je usvojena glasovima većine.\nOva sednica trajala je ukupno 5 sati i 30 minuta, sadržala je 37 tačaka dnevnog reda dok su predlozi Ivice Milankova, odbornika Srpske radikalne stranke, i Saše Šućurovića, odbornika Lige socijaldemokrata Vojvodine, bili odbijeni. Milankov je predložio da se u dnevni red uvrsti i izveštaj o sprovedenim Velikogospojinskim danima, a Šućurović da se formira anketni odbor koji bi se bavio istraživanjem pretnji odborrnicima. Sednici je risustvovalo 28 odbornika na početku, odnosno, 25 na završetku. Sve tačke su usvojene i nijedna nije odbijena.


Naslovna Fudbal Italija i Portugal drhte, žrijeb za plej-of 26. novembra\nItalija i Portugal drhte, žrijeb za plej-of 26. novembra\nIako su slovili za prve favorita svojih grupa, Italija i Portugal nijesu uspjeli da se domognu direktnog plasmana na Svjetsko prvenstvo.\nZbog toga će posljednja dva evropska šampiona vizu za Katar tražiti kroz baraž koji će biti veoma komplikovan.\nZa evropske selekcije, na Mundijalu je rezervisano 13 mjesta, a njih 10 već je popunjeno.\nPlasman na SP kao pobjednici grupa obezbijedili su: Njemačka, Danska, Francuska, Belgija, Hrvatska, Srbija, Španija, Švajcarska, Engleska i Holandija.\nOstala tri mjesta biće popunjena nakon martovskog baraža u kojem će učestvovati 12 selekcija: Portugal, Škotska, Italija, Švedska, Vels, Rusija, Poljska, Sjeverna Makedonija, Turska, Ukrajina (drugoplasirani iz 10 grupa) kao i Austrija i Češka koje su to pravo stekli dobrim natupom u Ligi nacija.\nZbog broja bodova u kvalifikacijama, šest reprezentacija biće povlašćeno za polufinale plej-ofa (Portugal, Škotska, Italija, Rusija, Švedska i Vels) dok će preostalih šest biti nepovlašćeni i oni će prve mečeve odigrati u gostima (Poljska, Sjeverna Makedonija, Turska, Ukrajina, Austrija i Češka).\nNa žrijebu, 26. novembra, koji će se održati u Cirihu, 12 reprezentacija biće grupisane u tri grupe od po četiri tima.\nPobjednici grupa idu pravo na Mundijal – a u svakoj grupi igraće se po dvije polufinalne (25. mart naredne godne) i po jedna finalna utakmica (29. mart).\nZanimljivo, već nakon polufinalnih mečeva, status povlašćenih se gubi pa je moguće da se Italija i Portugal sastanu u finalu i jedna od te dvije reprezentacije ostane bez plasmana u Katar.\nDomaćini finalnih utakmica biće određeni žrijebom.\nSvjetsko prvenstvo u Kataru na programu je od 21. novembra do 22. decembra 2022. godine.\nPrethodni tekstĐoković dva meča u dva dana, poznato i vrijeme!\nSljedeći tekstProblemi u Milanu, Mitoglu van terena zbog operacije\nKošarka Dedejić - 1/12/21 10:11 2\nReal i Siti bez problema do 1/4 finala Lige šampiona!\nL.M. - 16/03/21 23:08 0\nSporting i Benfika u centru skandala: Policija pretresla prostorije slavnih klubova,...\nL.V. - 12/07/21 14:51 5


Agasi je bio u Noletovom stručnom štabu kao povremeni trener manje od godinu dana, a uz našeg asa bio je samo na velikim turnirima.\nDa se proslavio, baš i nije, a do rastanka je došlo, kako je rekao, usled razmimoilaženja u mišljenjima.\nSada je glavno pitanje ko će na njegovo mesto i britanski "Telegraf" u prvi plan ističe Ivana Lendla.\nLegendarni Čeh je napravio pauzu u trenerskom poslu nakon što je vodio Endija Mareja do sve tri grend slem trofeja, ali... Ako dođe do Novakovog poziva, pitanje je da li bi mogao da odoli.\n"Telegraf" piše kako su Đoković i Lendl bili u kontaktu pre nego što je došlo do dogovora sa Agasijem, i sada se traži neko ko će raditi zajedno sa Radekom Štepanekom.\nTakođe, Lend se dovodi i u vezi sa supertalentovanim Aleksandrom Zverevim, koji ne krije da je zvao češkog stručnjaka posle razlaza sa Huanom Karlosom Fererom.\nOn važi za trenera koji insistira na strogom sprovođenju plana i programa, i koji izvlači maksimum iz svog pulena. Poznato je i da može da unapredi, transformiše igru tenisera, pa je Mareja vodio do najvećih uspeha u karijeri.\nDa li je on pravo rešenje za Novaka ili mu je potreban neko drugi?\nVIDEO: Da li je Novak spreman za povratak?\nISPISAO JE ISTORIJU BOSANSKOG TENISA Iza Damira Džumhura stoji seksi lepotica iz Srbije koja ga je potpuno zaludela /FOTO/\nIza svakog uspešnog muškarca, stoji lepa i uspešna žena. To je teorija koju smo znali odavno, ali Damir Džumhur, prvi teniser iz Bosne i Hercegovine koji je osvojio ATP trofej, to nam je potvrdio na svom primeru.


Informatika AD : InfoCMS\nVi se nalazite: Naslovna /Rešenja /InfoCMS\nUpravljanje sadržajem na Internetu više nije privilegija stručnjaka za informacione tehnologije. Informatika a.d. nudi realizaciju Internet prezentacije primenom sopstvenog CMS-a (Content Management System).\nPomoću InfoCMS-a svako, bez angažovanja specijaliste za IT može da ostvari svoje predstavljanje na Internetu. Čitav svet postaje dostupniji nego ikada: pokažite se, predstavite svoju firmu, proizvode i usluge, pronađite partnere i kupce, objavite svetu sve što vam je važno.\nRešenje omogućava prikazivanje na Internetu velikog broja informacija koje korisnik organizuje po sopstvenoj želji i potrebama. Omogućeno je dodavanje i menjanje tekstova, grafičkih i multimedijskih elemenata i različitih dodatnih modula na Internet prezentaciji, postavljanje i preuzimanje različitih dokumenata od strane posetilaca prezentacije, povezivanje sa drugim Internet prezentacijama, administriranje vesti...\nCMS bi, zbog uloge veba u savremenom poslovanju, trebalo shvatiti kao alat za upravljanje sadržajem na Internetu.\nPonuđeno rešenje ima mnoge prednosti od kojih je posebno važna mogućnost uređivanja sadraja od strane administratora koji imaju mala tehnička znanja. Ovo rešenje je otvoreno i prilagodljivo specifičnim potrebama korisnika.\nSvi podaci se čuvaju u bazi, a prikazivanje podataka može biti i automatsko - nadovezano od akcije administratora, kao na primer vremenska prognoza, kursne liste i slično...\nPrimenom Inforamatikinog CMS-a svaka organizacija može da postavi svoju prezentaciju na Internet, da je neograničeno menja i proširuje i da se uključi u Internet poslovanje.\nKako radi InfoCMS?\nInfoCMS u celini upravlja procesom od pravljenja sadržaja do objavljivanja, korišćenjem definisanih koraka u procesu (workflow) i obezbeđivanjem sistema za integraciju i skladištenje. Korisnik CMS-a dobija jednostavno uputstvo kojim ostvaruje uređivanje svog sadržaja na Internetu.\nJedna od važnih osobina CMS-a je koncept pripreme i objavljivanja sadržaja, kao i održavanje Internet prezentacije. Taj se koncept smatra modelom upravljanja informacijama tipa "pripremljeno jednom, korišćeno više puta i na različitim mestima", pri čemu se Internet prezentacija smatra samo još jednim korisnim komunikacionim kanalom.\nKompletno upravljanje prezentacijom (unošenje novog sadržaja, izmena, brisanje, definisanje sadržaja koji će se aktivirati tačno u određeno vreme, pravljenje galerija slika, ažuriranje sistemskih funkcija: rekompajliranje dinamičkih strana, mape prezentacije, RSS sadržaja...) obavlja se u okruženju čitača veba (Web browser), a od korisnika (user interface) zahteva samo osnovna računarska znanja (obrada teksta, krstarenje Internetom).\nInfoCMS je softversko rešenje u potpunosti razvijeno u kompaniji Informatika a.d. Taj naš proizvod plod je dugogodišnjeg rada na razvoju veb aplikacija, a svaka nova verzija je imala bolje korisničko radno okruženje (interfejs), efikasniju i lakšu izmenu sadržaja i lakše korišćenje .\nInfoCMS definisan je u skladu sa najnovijim standardima i specifikacijama.\nSistem omogućava prethodni pregled (preview) novog unetog sadržaja pre njegovog objavljivanja u javnom delu (na samoj Internet prezentaciji).\nAdministratorski deo je zaštićen korisničkim imenom i lozinkom, a ovlašćena osoba mu može pristupiti sa bilo kog računara koji ima vezu sa Internetom. Osobe ovlašćene za pristup administratorskom delu podeljene su u grupe (role) i korisnike (users), sa različitim pravima i privilegijama.\nOmogućeno je jednostavno menjanje sadržaja prezentacije ugrađenim editorom u čitaču veba. Kod unosa novog sadržaja na početku se biraju ili unose kategorija (sekcija, rubrika), naslov, opis, ime autora (osoba ili organizaciona jedinica), redosled u listi za prikazivanje, datum i vreme objavljivanja, prateća slika...\nOmogućena je, takođe, laka primena izgleda prezentacije, odnosno strana, i zadavanje rasporeda elemenata na strani definisanog šablona (template) metodom "prevuci i pusti" (drag and drop).\nInfoCMS rešava osnovni problem funkcionalnosti, lakog, brzog i ažurnog održavanja prisustva kompanije na Internetu.\nKorišćenjem alata u administratorskom delu omogućeno je dodavanje ili zamena tekstova, fotografija, drugih grafičkih elemenata, multimedijskog sadržaja i banera različitih veličina. Dizajnom strane obezbeđuje se namenski prostor za određene sadržaje, važne za poslovne akcije i interakciju sa posetiocima Internet prezentacije, na svim za to definisanim i određenim stranama prezentacije.\nKompletan prikazani sadržaj je integrisan sa bazom podataka, radi arhiviranja i izmenljivosti. Administrator(i) sa pravima pristupa direktno - pretraživanjem i izborom iz liste - već unetom sadržaju ili u odgovarajućem editoru unosi novi sadržaj. Sve obavljene promene (unos novog ili izmena postojećeg sadržaja) vidljive su na Internet prezentaciji tek nakon potvrde (autorizacija) administratora ili odgovorne osobe, ili u tačno određeno vreme određenog datuma.\nInfoCMS - Podrška\nInformatika adaptira, prilagođava i instalira InfoCMS, vrši obuku za korišćenje i daje podršku za puštanje Internet prezentacije u rad.\nInformatika po puštanju u rad pruža podršku u kontinuitetu za korišćenje i proširenje funkcija nove Internet prezentacije.\nU toku izrade Internet prezentacije Informatika će pružiti konsultantske usluge za hardversko/softversku infrastrukturu, zaštitu i backup.


Povećan broj nesreća na radu u Arcelor Mittal-u - Klix.ba\nCrna hronika Povećan broj nesreća na radu u Arcelor Mittal-u\nPovećan broj nesreća na radu u Arcelor Mittal-u\n7.12.2007. u 13:43\nPredsjednik Sindikata Arcelor Mittal Zenica Islam Imamović izjavio je danas na pres-konferenciji da je posljednjih godina u ovoj kompaniji zabilježen porast broja nesreća u odnosu na prijeratni period.\n«Više je razloga, a među njima treba izdvojiti starosnu strukturu radnika koja iznosi 46 godina i prosječan radni staž uposlenih 28 godina», kaže Imamović.\nU 11 mjeseci ove godine u pogonima Arcelor Mittala četiri radnika su izgubila život, a 52 su povrijeđena na radu.\n«Od 3.300 uposlenih, trenutno se na bolovanju nalazi 211 radnika. Uprava je za 509 radnika ocijenila da imaju teške uvjete za rad, a za 1.184 da rade u otežanim uvjetima. Mislimo da uprava nije kompetentna za takve odluke i zatražili smo da tu ocjenu urade federalna inspekcija», kaže Imamović.\nIako su nezadovoljni kvalitetom zaštitnih sredstava, u Sindikatu Arcelor Mittala ističu da uprava posljednjih mjeseci čini napore da poboljša zaštitu na radu.\n«Od radnika se traži da poštuju mjere zaštite na radu, međutim, u Sindikatu smatramo da uprava kompanije vlastitim ponašanjem treba biti primjer radnicima. Ne smiju se na teška i odgovorna radna mjesta slati radnici koji nisu adekvatno obučeni za takve poslove», tvrdi Islam Imamović, predsjednik Sindikata Arcelor Mittal Zenica.\n8h 21min 143\n9h 44min 61\n9h 52min 0\n10h 6min 15


Elektroprivreda Srpske: Nema poskupljenja struje, ali će računi biti veći\nHome / Magazin / Elektroprivreda Srpske: Nema poskupljenja struje, ali će računi biti veći\nStruja u Republici Srpskoj neće poskupjeti i nijedno zavisno preduzeće iz sistema “Elektroprivrede Republike Srpske” nije podnijelo zahtjev Regulatornoj komisiji za energetiku za promjenu cijene električne energije, saopšteno je iz ovog preduzeća.\n“Prosječna cijena električne energije za domaćinstva po kilovat času u proteklih šest mjeseci iznosila je 13,1 pfeninga i to je jedna od najjeftinijih cijena električne energije kako u regionu, tako i u Evropi. Elektroprivreda Republike Srpske i dalje će biti najjeftiniji ponuđač i siguran snabdijevač svih svojih kupaca”, saopšteno je iz Elektroprivrede.\n“Radi se o posebnoj naknadi koja ne predstavlja prihod Elektroprivrede Republike Srpske niti njenih zavisnih preduzeća. U skladu sa direktivama EU, BiH i Republika Srpska preuzele su obavezu uvećanja udjela električne energije proizvedene iz obnovljivih izvora, dakle radi se o namjenskim sredstvima putem kojih se vrši plaćanje u sistemu podsticaja”, saopšteno je iz službe za informisanje ovog preduzeća.


Ilustracija (Foto srpskacafe)\nStav Madrida je, kako saznaju Novosti da Kosovo može biti deo Unije samo kao posebna uprava, u okviru Srbije. U tom smislu, Španci su vrhu EU uputili ne samo jednu pisanu primedbu, kao što se pominjalo prethodnih dana, već više protestnih dokumenata.\nTo je potvrđeno Novostima iz španskog ministarstva spoljnih poslova iz kog je još poručeno i da zvanični Madrid u tome neće popustiti.\nNovosti još navode i da je situacija sa Katalonijom trajno je učvrstila odnos Španije prema pitanju Kosova.\nPosle referenduma o nezavisnosti Katalonije i ocene Evropske komisije da se ona ne može porediti sa Kosovom, jer je Španija u EU, a Srbija nije, naša Vlada spremila je protestno pismo Briselu.\nPodsetimo, Koha ditore ranije je objavila da je, samo nedelju dana pre usvajanja Strategije proširenja za zemlje Zapadnog Balkana 6. februara, Španija na kolegijumu komesara u Strazburu ponovo dovela u pitanje ne samo Strategiju već i ceo proces, zbog oštrog protivljenja u vezi s uključivanjem Kosova u bilo kakav proces.\nKako je navedeno, Španija je u pismu, za koje se kaže da je Evropskoj komisiji poslato u "non-pejper" formi navela da se protivi korišćenju termina WB6 (skraćenica za šest zemalja Zapadnog Balkana) i navela da "Kosovo nije deo procesa proširenja".


RTCG - Radio Televizija Crne Gore - Nacionalni javni servis :: Izbori 2020 :: Na izborima branimo ono što smo stvarali\n13. 08. 2020. 19:58 >> 19:58 11\nNa sastanku su učestvovali član Predsjedništva i koordinator za Danilovgrad Vlastimir Golubović, predsjednik opštinskog odbora Vukota Stanišić i predsjednica opštine Zorica Kovačević kao i kandidati za poslanike Milorad Vuletić i Dragica Sekulić.\nĐukanović je istakao da predstojeći izbori ponovo imaju karakter istorijskih, jer na njima još jednom branimo ono što smo stvarali.\n"A ostvarili smo san naših predaka - sačuvali mir, obnovili državu i vratili joj i ekonomsko dostojanstvo. Ova ostvarenja su bila moguća zahvaljujući tome što smo imali viziju, i što je Demokratska partija socijalista imala kapacitet da tu viziju i ostvari".\nĐukanović je dodao da smo prešli više od pola puta, ali da su sada pred nama novi izazovi - još snažniji i dinamičniji ekonomski razvoj.\n"Cilj Demokratske partije socijalista je evropski kvalitet života svakog građanina. Za ostvarenje tog cilja potrebno nam je još vremena, ali ono što je izvjesno jeste da smo na dobrom putu i da ubrzano sustižemo zaostatak za savremenim evropskim državama.\nDPS ima ostvarene rezultate koji nam daju za pravo da tražimo povjerenje da vodimo državu ka novim ekonomskim uspjesima", rekao je Đukanović.


Italija otvara EURO 2020, još 2 tima znaju svoju grupu | MTELCG\n16.10.2019. | 10:56 > 11:00\nSuludi sistem koji je UEFA napravila za Evropsko prvenstvo 2020. doveo do situacije za "Azuri" uopšte neće biti žrijebani 30. novembra.\nFoto: ANJUG, ALESSANDRA TARANTINO/AP\nEvropsko prvenstvo 2020. godine biće vjerovatno jedno od najneuobičajenijih sportskih manifestacija ikada, jer će se 24 najbolje selekcije Starog kontinenta takmičiti u 12 zemalja, od Dablina do Bakua.\nOdluka UEFA da predstojeći EURO, koji se održava na 60. godišnjicu od prvog kontinentalnog turnira, podari celoj Evropi dovodi do nekih potpuno suludih rješenja.\nTako je upravo zbog tog sistema Italija saznala sve datume odigravanja svojih utakmica u grupnoj fazi Eura mjesec i po dana prije žrijeba, dok i Rusija i Španija znaju u kojim grupama će se takmičiti.\nNaime, zbog činjenice da je EURO podijeljen na 12 zemalja domaćina, UEFA je riješila da se svaka od šest grupa odigra u dva grada. Tako su grupe "dijeljene" parovima gradova, pa će se mečevi grupe A igrati u Rimu i Bakuu, dok će recimo grupa F biti igrana u Minhenu i Budimpešti.\nUEFA je donijela i odluku da će svaka reprezentacija koja ima svoj grad domaćina biti automatski dodijeljena grupi kojoj taj grad pripada. Dakle, Italija se plasmanom na EURO automatski kvalifikovala u A grupu, jer se u okviru nje igraju mečevi na rimskom "Olimpiku".\nRusija je stoga već pronašla svoje mjesto u B grupi (njihov grad domaćin je Sankt Peterburg), dok je Španija poslije plasmana u utorak uveče već sada u grupi E (grad domaćin je Bilbao). Treba napomenuti i da Ukrajina već zna da neće igrati u grupi B, jer zbog političke situacije ne mogu da budu izvučenu u grupu sa Rusijom.\nMeđutim, Italija već zna da je ona na žrijebu na takozvanoj poziciji A1, da će odigrati sva tri meča u Rimu i tako otvoriti EURO 12. juna 2020. Razlog je taj što je drugi domaćin grupe A (Azerbejdžan) ostao bez šansi da se automatski kvalifikuje na završni turnir.\nSlično je i sa Španijom. Mečevi grupe E se osim u Bilbau igraju i u Dablinu, pa se čeka rezultat Republike Irske u kvalifikacijama. Ukoliko se Irci nađu na jednom od prva dva mjesta u kvalifikacionoj grupi D, onda će žrijeb odlučivati da li će se meč Republika Irska - Španija igrati u Dablinu ili Bilbau.\nRumunija je u svojoj grupi u nezgodnoj poziciji, kao i Mađarska, i te dvije selekcije ne drže sve u svojim rukama. Škotska može da se kvalifikuje samo kroz baraž naredne godine, dok Azerbejdžan ima šanse da upadne u baraž ako dođe do određenih pomeranja u baražima Lige nacija.\nOve silne komplikacije bi mogle da dovedu do toga da će 30. novembra u Bukureštu dobar dio žrijeba već biti unapred određen. Sve to zbog jedne odluke donijete u ljeto 2012. godine na inicijativu Mišela Platinija...


Policajac uzimao pare pa brisao kazne\nPolicijski službenici Uprave kriminalističke policije Ministarstva unutrašnjih poslova /MUP/ Republike Srpske, u saradnji sa Centrom javne bezbjednosti Zvornik, uhapsili su lice čiji su inicijali N.S. iz Zvornika zbog postojanja osnova sumnje da je kao policijski službenik ovog centra počinio krivična djela zloupotreba službenog položaja ili ovlaštenja i falsifikovanje ili uništavanje službene isprave.\nNačelnik Odjeljenje za odnose sa javnošću MUP-a Srpske Mirna Miljanović rekla je Srni da je lice N.S. lišeno slobode 24. februara i da je protiv njega podnesen izvještaj Okružnom tužilaštvu Bijeljina o otkrivanju navedenih krivičnih djela, a Osnovni sud u Zvorniku odredio mu je mjeru jednomjesečnog pritvora.\n"U okviru istrage Uprave kriminalističke policije MUP-a Srpske i CJB Zvornik, utvrđeno je da je N.S. zloupotrijebio službeni položaj na način da je od više bezbjednosno interesantnih lica uzimao novac, a za uzvrat u Registru novčanih kazni i prekršajnim evidencijama koje koristi MUP izvršio falsifikovanje određenih činjenica kojima je omogućio da lica za koje je vršio te ispravke, budu izbrisana iz evidencija kao dužnici Budžeta Republike Srpske za prethodno neplaćene prekršajne naloge", pojasnila je Miljanovićeva.\nOna je dodala da je protiv policijskog službenika S.N. pokrenut disciplinski postupak i doneseno je rješenje o suspenziji.\nMajkić: Velika Britanija se ne odriče zapadnog Balkana


utorak, 29. okt 2019, 18:36\nEkipa emisije Koridori obišla je celu trasu od Proseka kod Niša, preko Bancareva do Crvene Reke, poslednju nezavršenu deonicu na Istočnom kraku međunarodnog putnog Koridora 10, koji se proteže od Niša do granice sa Republikom Bugarskom. Deonica je duga 22,5 kilometara i 9. novembra bi trebalo da bude završena i otvorena za saobraćaj.\nIstočni krak predstavlja najkraći drumski pravac koji spaja Evropu sa Bliskim Istokom. Završetkom svih radova i puštanjem u saobraćaj deonice od Proseka do Crvene Reke svi oni koji budu prolazili kroz Srbiju idući put Bugarske, Turske i Bliskog Istoka, moći će od granice sa Hrvatskom i Mađarskom do granice sa Bugarskom da putuju auto-putem u punom profilu.\nPutovanje će biti brže, konfornije i što je izuzetno značajno bezbednije jer vozači više neće morati da putuju Sićevačkom klisurom koja važi za jednu od kritičnih deonica putne mreže Srbije posebno tokom letnje sezone.\nPrioritet Vlade Republike Srbije, kada je reč o razvoju saobraćajne infrastrukture, pored izgradnje putnih Koridora je i dalja modernizacija železnice. Na teritoriji naše zemlje gradi se prva brza pruga u ovom delu Evrope, koja će povezati glavne gradove Srbije i Mađarske, Beograd i Budimpeštu, kojom će vozovi saobraćati brzinom do 200 km/h. Izgradnja te pruge je trenutno najveći železnički infrastrukturni projekat u našoj zemlji. Radovi se izvode na dve deonice brze pruge od Beograda do Stare Pazove i od Stare Pazove do Novog Sada. Kako je najavljeno svi radovi bi trebalo da budu završeni do jeseni 2021. godine kada će se između Beograda i Novog Sada vozom putovati 30 minuta.


Trčanje i samopouzdanje - zašto je važno graditi ga svakodnevno? | Runnmore\nZaključak je da trčanje utiče na podizanje samopouzdanja, kao i da osobe koje su pre svojih trkačkih avantura delovale nesigurno, nakon istrčanih više stotina kilometara jednostavno zrače sigurnošću.\nOdakle potiče naše samopouzdanje? Iz vere u sebe koja je zasnovana na uspesima, pozitivnim iskustvima iz prošlosti i poznavanju ličnih sposobnosti. Uspesi se dešavaju, ili ne, a neretko zna da nas zadesi manje uspešan period koji traje. Tada bi većina ljudi mogla da kaže da je u pitanju retrogradni Merkur, u šta slabo verujem - za mene, to je jednostavno život.\nSvakodnevni mali uspesi bustuju naše samopouzdanje, ali se verovatno pitate kako i gde možete da ih pronađete – na stazi za trčanje, podrazumeva se.\nAko ste sebi zadali zadatak da ćete danas istrčati 5km, a istrčali ste koji kilometar više, vi ne samo da ste ispunili svoj cilj, već ste ga i premašili. Kada govorimo o trčanju na otvorenom, nije toliko važno da li ste uspeli da istrčite zadatu kilometražu, već da li ste uspeli dovoljno rano da ustanete i odradite trening pre posla, da li ste izašli na stazu uprkos ekstremno hladnom vremenu i da li ste uspeli da se pokrenete shodno činjenici da ste baš tad neraspoloženi i pasivni… Svaka od ovih stavki predstavlja male, ali značajne korake koje trkači svakodnevno prave na putu ka uspehu.\nSigurno nemate predstavu kako se osećam kada u rano februarsko jutro dođem do keja, gde je još uvek mrak, a temperatura u debelom minusu i gde labudvi spavaju u zaleđenoj reci, a ja počinjem da trčim. Verovatno biste se iznenadili, ali posle toga se osećam kao da bih mogla da se suočim sa svakom životnom preprekom.\nTu su naravno i trke – zamislite samo koliko samopouzdanja oseti čovek koji nikada nije trčao, a onda se desi da učestvuje u masovnoj trci na 10km i osvoji svoju prvu medalju. Ili čovek koji istrči polumaraton, relaciju upola kraću od najpoznatije svetske distance, tokom koje uspešno savlada krize, a zatim dođe do cilja gde ga dočekaju kao pravog sportistu, sa medaljom i okrepljenjem. O maratonu ne moram ni da govorim – tek kada ga istrčite znaćete koliki je to bust za vaše samopouzdanje.\nI, za kraj, nemojte misliti da se trkači koji godinama unazad trče naviknu na te male uspehe. Svake godine u februaru podjednako je teško ustati pre svitanja i trčati na minusu, nijednog tmurnog dana nije lako pokrenuti se, a nekada i onih 5 kilometara sa početka priče deluje kao put oko sveta, ako ste loše volje.


Oktobar 20, 2021 20:08\n"U svom opasnom pohodu relativizacije nasilja Prištine i Aljbina Kurtija nad golorukim srpskim narodom na severu pokrajine, ovoga puta prevršila je svaku meru, optužujući Srbe da su krivi što je u njih ispaljeno više od 100 bojevih metaka i nebrojeno patrona suzavaca i šok bombi", ocenio je Petković.\n"Da se gospođa Fon Kramon istinski zalaže za evropske vrednosti, pažljivo bi saslušala poruke šefa evropske diplomatije Žozepa Borelja koji je otvoreno osudio jednostrane nasilne akcije Prištine i naveo da one nisu bile koordinisane", ukazao je direktor Kancelarije za KiM.\nOn je naglasio da je "posle večerašnje izjave, više nego očigledno da se šef Viole fon Kramon ne nalazi u Briselu, već u Prištini, pa bi najpoštenije bilo da skine masku nekakvog evropskog predstavnika i lažno se ne predstavlja".\nPovodom akcije kosovske policije, kako su naveli kosovski zvaničnici, protiv šverca i organizovanog kriminala, u kojoj su korišćeni suzavac i šok bombe, a teško je ranjen 36-godišnji Srećko Sofronijević, Viola fon Kramonu izjavi za N1 televiziju navela je da je ta akcija nije sprovedena samo na severu Kosova* i da je dobro što se kosovska vlada uhvatila u koštac sa tim problemom, jer je borba protiv korupcije i organizovanog kriminala uvek bila zahtev od strane EU.\n"Kfor je bio obavešten, i druge snage, i jasno je da nije bilo sumnje da je to bilo potrebno", navela je ona.\nKiMPetkovićViola fon Kramonakcija kosovske policije


Vesti online / Slobodno Vreme / Zdravlje / Rak pluća kosi po Srbiji\nU Vojvodini godišnje 1.600 ljudi oboli od karcinoma pluća, izjavio je pokrajinski sekretar za zdravstvo Zoran Gojković.\n- Pokrajinska vlada čini sve da omogući zdravstvenim ustanovama najsavremenije dijagnostičke i terapeutske procedure kojima se ova opaka bolest leči - rekao je Gojković na svečanosti povodom održavanja 17. evropskog kongresa o karcinomu bronha, koji se ovog vikenda održava u Novom Sadu.\nGojković je podsjetio da je Pokrajinska vlada u prethodne dve godine uložila značajna sredstva u infrastrukturnu obnovu bolnica koje leče plućnu patologiju.\n- Pokrajinska vlada uložila je i značajna sredstva u nabavku savremene dijagnostičke i terapijske opreme, kao i u savremene lekove za lečenje plućne patologije - rekao je Gojković.\nDomaćin najvećeg evropskog kongresa pulmologa je Institut za plućne bolesti Vojvodine, jedna od vodećih ustanova za lečenje plućnih bolesti u regionu.\nCentralnoevropska konferencija o karcinomu bronha prvi put se održava u zemlji koja nije članica EU.\nStručnjaci iz sveta i Srbije, njih 300, teme skupa usmeriće na metode ranog otkrivanja karcinoma pluća, dijagnostičke procedure i klasifikaciju, te molekularna testiranja.\nMeđu temama Evropskog kongresa su takođe i farmakološki, hirurški, radioterapijski i palijativni pristup u lečenju karcinoma pluća, a biće razmenjena i iskustva i najnovija saznanja u toj bolesti.\nUpozorenje: Ovi lekovi za visok pritisak izazivaju rak\nOdraz nije merilo lepote: Bekstvo od...\nZDRAVLJE Evo zašto imate rupe u krajnicima i da li one mogu da budu opasne po zdravlje\nPonedeljak 03.12.2018. 06:51\nRak mora da kosi kad je sve zagadjeno od zemlje vode pa vazduha ,zimi nemozes da dises zbog ljudi koji loze plastiku gume i ostalo smece


HomeDRUŠTVOPomoć za radnike Linglonga i dalje potrebna: U Novom Sadu se prikupljaju hrana i higijena\nVijetnamskim radnicima u Zrenjaninu i dalje je potrebna pomoć, saopštilo je više organizacija koje su tokom prethodne nedelje prikupljale donacije.\nKako se navodi u saopštenju, garderoba se, za sada, više ne prikuplja, a ukoliko bude potrebe za tim ponovo, javnost će biti obaveštena.\nU Zrenjaninu i Beogradu trenutno se prikupljaju hrana i novčane donacije, dok se u Novom Sadu prikupljaju hrana i higijena.\n„Hranu ne distribuiramo svakodnevno, uslove za čuvanje nemamo, a nismo sigurni ni da li radnici imaju frižidere. Ono što znamo jeste da imaju mogućnost da kuvaju, pa tako osim nekvarljive hrane koja se može pripremati, donosite onu koja je suva ili konzervirana„, navodi se u saopštenju ovih organizacija.\nDodaje se da se organizacije i kolektivi iz Zrenjanina, Beograda i Novog Sada koji učestvuju u prikupljanju i distribuciji socijalne pomoći „radnicima Linglonga iz Vijetnama, svakodnevno ulažu napor kako bi se ovim ljudima olakšao položaj i put do ostvarenja njihovih radničkih i ljudskih prava“.\n„Do sada smo podržali radnike da se izbore za smeštaj dostojan čoveka, toplu odeću i hranu. Međutim pošto su na više lokacija, to im otežava da se samoorganizuju i bore dalje. Borba nije gotova, još uvek smo na terenu, podrška zajednice im je i dalje potrebna. Akcije se nastavljaju“, ističu.\nNavode i da solidarni građani i građanke svakodnevno zovu i pitaju gde i kako mogu da pomognu.\nMesta za prikupljanje pomoći:\nCrna kuća 13, u Vojvode Bojovića 13, radnim danima od 10 do 19h, a subotom od 10h do 15h, do 27. novembra, možete doneti hranu i higijenska sredstva.\nNovac koji će se koristiti u skladu sa potrebama radnika na vodu i hranu, možete donirati:\n1. Uplatom na dinarski račun Solidarne kuhinje:\nili putem Paypala\n2. Ostavljanjem novca u Društveni centar Oktobar u Beogradu.\nOrganizacije i kolektivi koji potpisuju ovo saopštenje su Zrenjaninski socijalni forum, Zrenjaninska akcija – ZRAK, PAOR – Panonska aktivistička organizacija, ASTRA – akcija protiv trgovine ljudima, A11 – Inicijativa za ekonomska i socijalna prava, Solidarna kuhinja, Društveni centar Oktobar, Združena akcija Krov nad glavom Novi Sad, Antifašistički front 23. oktobar, Omladinski centar CK13 i Kuhinja solidarnosti Novi Sad.


Kako su nam iz ove firme rekli, ugovor o preuzimanju je ranije potpisan, a akvizicija je i zvanično okončana. I dok o ceni ne žele da govore, pojedini strani portali preneli su, još u septembru, da je transakcija vredna 115 miliona evra. Spekuliše se, međutim, da je centar koštao i koji milion više.\nInače, većina šoping molova je već u njegovom vlasništvu.\n- Kao regionalni lider u izgradnji i upravljanju nekretninama, Kompanija MPC Properties je kupila "Delta siti" - navodi se u saopštenju ove firme.\n- Ova akvizicija je dodatno osnažila MPC ritejl portfolio koji čine šoping centri "Ušće", "Beo", "Merkator centar Beograd" i "Imo autlet centar".\nKako objašnjavaju, "Delta siti" je jedan od najposećenijih tržnih centara, od 2007. kada je otvoren.\n- Dodajući svom porfoliju ovaj uspešan centar, MPC će imati priliku da, koristeći svoju ekspertizu i najbolju praksu, poboljša i unapredi iskustvo na ovoj šoping destinaciji - poručuju iz ove firme.\nPrema izjavi Maksensa Lijagrea, izvršnog direktora MPC Properties, posle ove akvizicije njihova ritejl mreža broji čak pet šoping centara i predstavlja apsolutnog lidera na domaćem tržištu.\nOd kada je otvoren, pre 14 godina, ovaj tržni centar je već menjao vlasnika. Podgorički i beogradski šoping mol "Delta siti" 2016. godine je od biznismena Miroslava Miškovića kupio južnoafrički investicioni fond "Hiprop investment". Kako su mediji tada pisali, ugovor je potpisan u Beču. Transakcija je iznosila, navodno, 202,8 miliona evra. Od toga 127,8 miliona evra bila je cena beogradskog šoping mola, a crnogorskog 75 miliona. Sada, međutim, kupac nije želeo da otkriva koliko ga je koštao novobeogradski tržni centar.\nTC Delta siti Kompanija MPC Properties Petar Matić tržni centar


RTV Puls | RAŠIĆ PRAVI PARTIJU "UMERENIH SRBA" NA KOSOVU\nPRIŠTINA, 20.mart - Ministar za rad i socijalno staranje u Vladi Kosova Nenad Rašić pokreće osnivanje Progresivne demokratske stranke, najavljujući da će to biti partija "umerenih Srba" i da će uneti svežinu u kosovski politički život.- Često se dešavalo da su političke interese Srba na Kosovu zastupali oni koji nikada nisu ovde živeli, pa nisu imali najadekvatniju sliku o životu Srba. Mi to imamo i razumemo okolnosti života ovde - kaže Rašić za "Vesti".\nRašić je u Vladu Kosova ušao kao kadar Samostalne liberalne stranke čiji je lider Slobodan Petrović, a pre oko godinu dana je iz stranke izašao.- Kod nas je došlo do nerazumevanja povodom ukidanja rezervisanih mesta u kosovskom parlamentu (mesta namenjena manjinama). Smatramo da nisu zaštitili prava i interese naše zajednice u kosovskom parlamentu. Mi smo oformili lobi grupu koja radi u paralamentu i van njega, i dobili smo podršku država Kvinte i SAD da ta mesta ostanu - kaže Rašić.\nOn dodaje da će nova stranka učestvovati na predstojećim kosovskim izborima, a na pitanje da li očekuje podršku i saradnju vlasti iz Beograda, Rašić kaže da su "vrata svima otvorena".- To znači i Beogradu. Često je ta komunikacija bila jednosmerna, da se iz Beograda samo poruči šta ovde treba da se radi. A mi želimo dvosmernu komunikaciju, da Beograd pokaže razumevanje za našu situaciju. Jer, bilo koja tenzija da se desi, sve se to slomi preko naših leđa, leđa kosovskih Srba - kaže Rašić.\nOn objašnjava i da je za srpsku zajednicu važno da bude i u kosovskom parlamentu i vladi kako bi bio "zakružen proces od donošenja zakona do njegovog sprovođenja u institucijama".- Ako mi ne zaštitimo prava i interese građana, i ne napravimo uslove za održivi opstanak, onda je džaba naša politika.Izvor: Vesti online.


Vlade i kompanije širom sveta sve više podstiču rad od kuće u pokušaju da uspore širenje COVID-19/Korona virusa. Verovatno je da će kompanije, gde je to izvodljivo, dozvoliti većem broju ljudi nego ikada ranije da rade na daljinu, pa je sada pravo vreme da organizacije preispitaju bezbednost oko daljinskog pristupa korporativnim sistemima. Jednom kada se uređaji iznesu izvan mrežne infrastrukture kompanije i povežu se na nove mreže i WiFi, rizici se šire i povećavaju.\nPostoji nekoliko jednostavnih koraka koji se mogu preduzeti za smanjenje sajber rizika povezanih sa radom od kuće, pa iz kompanije Kaspersky savetuju sledeće:\nSvi korporativni uređaji – uključujući mobilne telefone i laptopove – bi trebalo da budu zaštićeni odgovarajućim bezbednosnim softverom, uključujući mobilne uređaje (npr. omogućavanje brisanja podataka sa uređaja koji su izgubljeni ili ukradeni, razdvajanje ličnih i poslovnih podataka i ograničavanje aplikacija koje se mogu instalirati)\nUvek implementirajte najnovija ažuriranja operativnih sistema i aplikacija\nOgraničite pravo pristupa ljudima koji se povezuju na korporativnu mrežu\n„Kompanijama savetujemo da budu posebno pažljive u ovom trenutku i da se postaraju da će zaposleni koji rade od kuće biti oprezni. Preduzeća bi trebalo jasno da komuniciraju sa zaposlenima kako bi bili sigurni da su oni svesni svih rizika, a osim toga treba da učine sve što mogu kako bi obezbedili bezbedan daljinski pristup onima koji su se samostalno izolovali ili rade od kuće. Osim sve većeg broja ljudi koji rade na daljinu, videli smo i sajber kriminalce koji pokušavaju da se iskoriste virus, skrivajući zlonamerne datoteke u dokumentima koji se odnose na bolest. Dakle, zbog ovog oportunističkog pristupa kriminalaca i promena radnih navika, bilo bi mudro da kompanije u ovom trenutku budu izuzetno oprezne”, rekao je Dejvid Em (David Emm), glavni bezbednosni istraživač u kompaniji Kaspersky.


GRADOVI - Čačak: Sporan izbor direktora - Magazin Pressek\nČačak: Sporan izbor direktora\nBy foto:M.Jevtović Petak, 16. februar 2018.\nSkupštinska Kadrovska komisija u Čačku poništila je konkurs za izbor direktora Ustanove za dnevni boravak osoba sa smetnjama u razvoju “Zračak” i naložila Upravnom odboru ove ustanove da raspiše novi. Ovu odluku opozicione odborničke grupe u Skupštini grada nazvale su skandaloznom.\nOpozicija, koju čine Dveri i grupa građana “Za napredniji Čačak” istakla je da je konkurs za direktora “Zračka” poništen kako bi na to mesto bio postavljen kandidat vladajuće koalicije.\nNa konkurs su se javila dva kandidata, a Upravni odbor ustanove za direktora je izabrao diplomiranu socijalnu radnicu Vesnu Tamljanović. Ona je trenutno zaposlena u Centru za socijalni rad u Čačku i nestranačka je ličnost. Drugi kandidat na konkursu bio je fizioterapeut Aleksandar Nešković, koga je podržavala vladajuća većina, ali nije ispunjavao uslove konkursa, budući da nije imao pet godina rada u struci.\nOpozicija smatra da svako političko uplitanje u konkursnu procedure na najgrublji način narušava zakonitost postupka izbora direktora. Zabrinjavaju i nedovoljni pritisci na članove Upravnog odbora “Zračka” i Skupštinske kadrovske komisije, odnosno na one koji svoj posao treba da urade profesionalno i pravno utemeljeno, navodi se u saopštenju opzicije.\nPredsednik Dveri Boško Obradović istakao je da se radi o klasičnoj podeli plena, jer je posle izbora, ustanova “Zračak” pripala Socijalističkoj partiji Srbije. Ova partija ima svog kandidata za direktora ustanove i pošto on ne ispunjava zakonske uslove za tu funkciju, započele su zakulisne radnje kako bi se onemogućilo da drugi kandidat postane direktor. Po rečima Boška Obradovića, gradonačelnik Čačka Milun Todorović ucenjen je da postavi bilo kod kandidata, koga izabere SPS, da bi i dalje imao njihovu podršku i ostao na svojoj funkciji.\nOvaj konkurs izazvao je potrese i u vladajućoj većini, pa je tako zamenica predsednika Skupštinske kadrovske komisije Gordana Marjanović, inače članica Srpske napredne stranke, podnela ostavku na to mesto, nezadovoljna svime što se događalo oko konkursa. U ostavci je kao obrazloženje navela da je pre svega čovek sa čašću, pa sve drugo.


Britanski turisti zainteresovani za aktivni odmor u Srbiji i kružne ture\nBack TURIZAM TURISTIČKE ORGANIZACIJE Britanski turisti zainteresovani za aktivni odmor u Srbiji i kružne ture\nsubota, 13 februar 2016 01:48\nNa nedavno završenom sajmu turizma „Destinations Travel and Tourism Show“ u Londonu, Turistička organizacija Srbije je britanskoj publici predstavila mogućnosti za provođenje odmora u Srbiji.\nSajam privlači preko 50.000 posetilaca koji planiraju svoja putovanja u 2016. godini, a najveće interesovanje za posetu Srbiji iskazano je u segmentu aktivnog odmora, odnosno pre svega kroz interesovanje za pešačenje u Srbiji. S tim u vezi, na sajmu je organizovano i predavanje na temu „Walk Serbia“, koje je održao Kevin Šenon, bloger i pisac. On je svoje iskustvo pešačenja kroz Srbiju pretočio u knjigu čiji se izlazak iz štampe očekuje u maju ove godine. Predavanje je bilo veoma posećeno, a prisutni su imali prilike da se bliže upoznaju sa atrakcijama i gostoprimstvom koje je pisac na slikovit način predstavio publici.\nPredstavljanje turizma Srbije je bilo od velikog značaja kao podrška prodaji turističkih aranžmana britanskih organizatora putovanja, izlagača na sajmu „Destinations“, kao što su „Explore“, „Exodus“, „Interpid“, „Leger Holidays“, „Regent Holidays“, „Travelsphere“, „Travel the Unknown“, „Voyages Jules Verne“, „Wild Frontiers“, „World Expeditions“ i drugi, u čijim se programima nalaze kružne ture kroz Srbiju, uglavnom regionalne, ali i jedan broja tura koje obuhvataju samo Srbiju.\nNaomi Džekson iz agencije „Explore“ je izjavila:\n- Prodaja tura kroz više zemalja koje obuhvataju Srbiju je veoma pozitivna, a prodaja naše nove ture koja se odnosi samo na Srbiju je upravo krenula i očekujemo veliko interesovanje naših klijenta.\nOva osmodnevna tura obuhvata posetu Beogradu, Bajinoj Bašti, Nacionalnom parku Tara, Šarganskoj osmici, Specijalnom rezervatu prirode Uvac i Topoli, i rezultat je studijske posete za gđu Džekson koju je TOS organizovao u 2015. godini.\nU 2015. godini Srbiju je posetilo 25.310 registrovanih turista iz Velike Britanije, što je rast od 8% u odnosu na prethodnu godinu.


Počelo kadrovsko pozicioniranje pred stranačke izbore: Naprednjaci ponovo predlažu Vučića za predsednika SNS - Balkanska\nMada je završetak izbora u Srpskoj naprednoj stranci planiran tek za kraj godine, pripreme su uveliko počele, a samim tim i pozicioniranje naprednjačkih kadrova.\nPlan je da se izbori najpre sprovedu u okružnim, opštinskim i gradskim odborima SNS. Potom sledi delegiranje predstavnika na izbornoj skupštini, na kojoj će biti birani predsednik, potpredsednici, novi saziv Glavnog i Izvršnog odbora.\nOčekuje se provetravanje stranke na svim nivoima i kako se čini ničija pozicija nije sasvim sigurna. Jedino što je izvesno je da naprednjaci žele da Aleksandar Vučić ponovo bude izabran za predsednika stranke, jer je on, kako tvrde dobitna kombinacija ne samo za SNS „već i za Srbiju“.\n„Očekujem da će se Aleksandar Vučić ponovo kandidovati za predsednika stranke, uprkos ranijim najavama da to neće učiniti. Rezultati koje je postigao, njegov rad i posvećenost u borbi za Srbiju i njenu budućnost impresivni su i zato ga podržavaju i članovi stranke i narod. Što se ostalih naprednjačkih kadrova tiče, mogu da kažem da očekujem potpunu promenu u vrhu stranke“, kaže Vladimir Đukanović, član predsedništva SNS za Danas. On dodaje da bi naprednjačko članstvo trebalo posebno da se pozabavi i ljudima koji su u prethodnom periodu naneli ogromnu štetu SNS.\nĐukanović nije usamljen u stavu da Vučić i nakon stranačkih izbora mora ponovo ostati predsednik SNS.\nNa sličan način razmišljaju i Milenko Jovanov, aktuelni potpredsednik SNS, koji je ovih dana rekao i da ima lično i ogromno poštovanje prema Vučiću, kao i da mu je beskrajno zahvalan na ogromnom poverenju koje mu je on ukazao i da su to dodatni razlozi zbog kojih se nada da će „Aleksandar i dalje voditi i SNS i Srbiju u nove pobede“.\nJovanov, Miloš Vučević, kao ni Marija Obradović juče nisu želeli da odgovore za Danas da li smatraju da su dobro radili do sada i očekuju li da ih predsednik Vučić ponovo predloži za potpredsednike stranke. Obradovićevu su protekle nedelje radikali otvoreno prozivali u parlamentu Srbije da se nije pokazala u SNS i da predlaganje izmene zakona o saobraćaju u parlamentu predstavlja njeno zakasnelo pozicioniranje u stranci, nakon godina nerada.\nU SNS tvrde da još nije odlučeno da li će i u narednom periodu stranka imati četiri ili više potpredsednika, da li će zaživeti ideja Generalnog sekretarijata, koji bi se brinuo o doslednom sprovođenju stranačke politike na svim nivoima, a još manje se razgovaralo o mogućim kadrovskim rešenjima.\nNaprednjaci će se najpre pozabaviti kadrovima na lokalu, gde je u proteklom periodu i bilo najviše problema, afera i iskoraka iz stranačke discipline. U SNS kažu da će leteti svi oni koji su loše radili skrivajući se iza Aleksandra Vučića i da je čistka na lokalu itekako potrebna upravo zbog pozicioniranja stranke pred lokalne izbore naredne godine.\n„Sigurno je da će biti promena i izvesno je da će biti uklonjeni sa položaja mnogi koji su zloupotrebili funkciju, kao i oni koji su objektivno stvorili veliku odbojnost u javnosti. Taj proces je prirodan i neminovan. Jutka, Simonović i slični koji imaju ili u budućnosti mogu imati sudske postupke izvesno nemaju budućnost u vrhu stranke. Jednostavno, pomenuti funkcioneri teret su oko vrata stranci i oni su „lake“ mete za političke protivnike“, kaže Dejan Vuk Stanković , politički analitičar za Danas. Dodaje da je borba za pozicije u političkim strankama svakodnevna. Pred stranačke skupštine ta borba se intenzivira i to pravilo važi svuda, pa i u SNS-u.\nPrema Stankovićevim rečima izbor potpredsednika takođe može biti zanimljiv, a jedna od mogućih opcija su i rotacije .“Doduše, one nisu garantovane. To će biti interesantno kadrovsko pitanje kao i pitanje sastava Predsedništva“, ističe Stanković.\nIzbori u Srpskoj naprednoj stranci, za Đorđa Vukadinovića , političkog analitičara, imaju vrlo relativan značaj, obzirom da je reč o stranci u kojoj potpuno o svemu odlučuje samo jedan čovek .\n„Značaj tih izbora je vrlo uslovan i relativan, ali ne može se reći da su ti izbori potpuno besmisleni zato što oni u značajnoj meri mogu biti neka vrsta pokazatelja, lakmus procesa koji se odvijaju u Vučićevoj glavi. Oni su indikator o onome o čemu on razmišlja i u kom pravcu on i stranka idu. Ti izbori mogu biti zanimljivi kao neka vrsta odgovora na pitanje kojim putem će Vučić ići narednih meseci, da li će ići na neko kadrovsko provetravanje ili će ići na još veće zatvaranje i još više oslanjanja na proverene i lojalne kadrove, odnosno da li će ići na“ liberale“ ili „čvrstorukaše“ u svojim redovima. Biće to još jedna prilika da stranka i članovi istaknu još veću ličnu lojalnost liku i delu Aleksandra Vučića. Kriterijumi kojim će se on lično rukovoditi takođe će biti lojalnost, a sve drugo će biti sporedno. Da imaju bilo kakva čvršća ideološka uverenja verovatno ne bi ni bili u SNS“, zaključuje Vukadinović.\nTags: ALEKSANDAR VUČIĆ, SNS, SRPSKA NAPREDNA STRANKA, STRANAČKI IZBORI


Šta je štetnije puter ili margarin? – Eklinika.rs\nMeđutim, prema rečima nutricionistkinje dr Darije Vranešić-Bender, ni margarin ni puter nisu nezdravi u umerenim količinama.\nMargarini najčešće sadrže niz masnih kiselina potrebnih organizmu. 100 grama, zavisno od proizvoda, osigurava 18-22 grama zasićenih masti, 16-21 grama jednostruko nezasićenih masti i 8-24 grama višestruko nezasićenih masti. Izuzetak su light margarini – zbog smanjenog udela masti, sadrže i upola manje zasićenih i jednostrukonezasićenih masti, dok je sadržaj višestrukonezasićenih masti očuvan.


U Srbiji više od 600 registrovanih proizvodaca rakije\nVlada Srbije donela je odluku o obrazovanju Radne grupe za unapređenje proizvodnje i tržišta rakije. U obrazloženju ove odluke navodi se da je cilj unapređenje proizvodnje i tržišta rakije u Srbiji i izrada strategije koja bi sagledala situaciju u oblasti proizvodnje i plasmana rakije. Od plantažne proizvodnje voća kao sirovine za kvalitetnu rakiju, preko nabavke nove opreme, do plasmana ovog pića na tržište. Predsednik Radne grupe, koja ima mandat od godinu dana, je Velimir Stanojević, državni sekretar u Ministarstvu poljoprivrede, dok su članovi predstavnici ministarstava finansija, poljoprivrede, trgovine, MUP-a, Poreske uprave, kao i stručnjaci sa Instituta za voćarstvo, profesori i članovi nedavno osnovanog Saveza proizvođača rakije Srbije, koji trenutno okuplja tri udruženja i oko 50 registrovanih proizvođača.\nRadna grupa dužna je da nadležnom odboru dostavi izveštaj o radu najmanje svakih 60 dana, a vladi na 90 dana. Sastaje se po potrebi, a najmanje jednom mesečno. Predsednik i članovi Radne grupe nemaju pravo na naknadu za rad.\nPotencijali Srbije sa ovom vrstom pića su značajni. Nezvanični podaci pokazuju da se izveze tek 10 odsto proizvedene rakije. Na sajmu poljoprivrede održanom pre nekoliko dana u Zagrebu srpski proizvođač šljivovice osvojio je najbolju ocenu za kvalitet u konkurenciji 115 uzoraka rakija i likera iz 40 destilerija iz Hrvatske, Slovenije, BiH, Srbije i Crne Gore. I na jednom od najvećih svetskih sajmova žestokih alkoholnih pića, krajem avgusta u Kini, u konkurenciji 1.800 proizvođača, za jednog od devet pobednika izabrana je rakija iz Srbije.\nMeđutim, i u ovom sektoru ima dosta problema sa nelegalnom proizvodnjom i falsifikatima. Srbija ima više od 600 registrovanih proizvođača rakije koji su u sistemu kontrole, ali oni, po procenama, proizvode manji deo ukupne proizvodnje, dok je ostalo nelegalan promet. Darko Đurović iz Saveza proizvođača rakije Srbije i član Radne grupe, kaže da se trenutno prikupljaju podaci kako bi se dobio jasniji presek tržišta.\n– Procene su različite, ali je činjenica da je do 2009. bilo oko 3.500 registrovanih proizvođača. U međuvremenu je promenjen zakon o jakim alkoholnim pićima i njihov broj je drastično smanjen, što znači da je znatno veći broj proizvođača ostao u sivoj zoni – kaže Đurović i dodaje da je jedan od najvećih problema to što veliki broj njih ne želi da se registruje, zbog toga što „proizvode pića koja nisu voćnog porekla”h, a prodaju ih kao da su prirodne rakije.\n– Zadatak Radne grupe, između ostalog, biće rad na strategiji, pa tako i na kvalitetu i količini proizvedene rakije, ali i njenoj promociji kao nacionalnog brenda na međunarodnom tržištu – istakao je naš sagovornik. Prema njegovim rečima, potencijal za izvoz je mnogo veći nego što Srbija ostvaruje, ali ohrabruje to što je sve više destilerija koje proizvode rakiju vrhunskog kvaliteta.